Panricoko langile autonomoek lan uzteak egin dituzte euren lanpostuen defentsan | LAB SINDIKATUA\nZerbitzu Pribatuak Elikagaigintza Panricoko langile autonomoek lan uzteak egin dituzte euren lanpostuen defentsan\nPanricoko langile autonomoek lan uzteak egin dituzte euren lanpostuen defentsan\n150 enplegu daude arriskuan eta langileak lanuzteak egiten daude otsailaren 13tik. Bigarren berregituraketa bat proposatu dute, orain BIMBO taldeak sustatuta. Uko egin diote aurreko planteamenduak aldatzeari negoziazioaren bidez. Horrela, behartuta ikusi dute euren burua lanuzteak egitera jarduera hauengatik protestan eta gure lanpostuen defentsan.\nHauxe da Panricoko langile autonomoen oharra:\nTuterako Mahaia Panrico SAUko langile autonomoak biltzen dituen elkarte bat da eta Gipuzkoa, Araba, Nafarroa (Iruñea eta Tutera), Bizkaia, Errioxa eta Aragoa hartzen ditu bere baitan.\n2013an Interes Profesionaleko Akordioa sinatu genuen. LAB sindikatuaren lankidetza izan genuen kontu honekin. Sakrifizio gogorrak egin genituen enpresak EEE desberdinekin eraman gintuen egoera larritik salbatzeko eta ondoren, lanera buletatu ginen. Akordio horrek murrizketa handiak ekarri zituen gure lan baldintzatak, eta lan karga handiagoak onartuz konpondu genuen. Honela, ahalik eta lanpostu gehienei eta enpresak nahi zuena baino maila ekonomiko hobeari eutsi genion. Hori bai, aurrekoa baino askoz handiagoa zen lan-kargarekin. Iraupen mugatua zuen aipatu akordioak, enpresaren egoera ekonomikoa hobetu ahala adostuta zegoen aurreko egoera kontraktualera itzulera.\nHiru urte beranduago ikusten dugu BIMBOk PANRICO SAU erosi duela. Horrela eskuratu zituen BIMBOk merkatuan liderrak diren markak: DONUTS, DONETTES, BOLLYCAO, gama Qe, BELLA EASO… eta PANRICO moldeko ogia. BIMBO enpresa liderra da moldeko ogian, horrela PANRICOko moldeko ogia erosteak Lehiaren Epaimahaiarentzat legez kanpokoa da, monopolioaren kontrako legeak urratzeagatik. Horrela, BIMBOk PANRICO erostea onatzat ematen du baina beste enpresa bati saldu behar dio PANRICO. Orduan agertzen da ADAMS FOOD, honi saldu dio BIMBOk PANRICO eta kontratu bat sinatzen du denbora jakin baterako moldeko ogia banatzeko konpromisoa hartuz. Denbora honetan ADAMS FOODek beharreko alternatibak bilatuko zituen enpresak berak ogiaren banaketa egiteko.\nMomentu hori iritsi da eta moldeko ogia gure salmenten %40 baldin bada gutxi gorabehera, BIMBOk planteatzen digu konponbide bezala 34 erruta kentzea Tuterako Mahairen esparruan, eta desagertzen diren erruta guztietako bezeroak banatzea kaleratuak izan ez ziren saltzaile autonomoen artean. Eta guztia egungo soldatarekin, hau da bigarren berregituraketa bat, orain BIMBO taldeak sustatua. Uko egiten diote aurreko planteamenduak aldatzeari negoziazioaren bidez. Horrela, behartuta ikusi dugu gure burua lanuzteak egitera jarduera hauengatik protestan eta gure lanpostuen defentsan.\n150 enplegu daude arriskuan eta langileak lanuzteak egiten daude otsailaren 13tik.


Abittu zerbitzuak jarduera fisikorako orientazioa eskainiko die oiartzuarrei | El Diario Vasco\nOiartzunAbittu zerbitzuak jarduera fisikorako orientazioa eskainiko die oiartzuarrei\nAbittu zerbitzuak jarduera fisikorako orientazioa eskainiko die oiartzuarrei\nAtzo aurkeztu zen Abittu. / BASTEROBERRI\nAtzotik aurrera martxan da zerbitzua, Elorsoro kiroldegian\nAbittu jarduera fisikoaren orientazio zerbitzua martxan jarri du Oiartzungo Udalak, Eusko Jaurlaritzaren Mugiment ekimenaren eta Gipuzkoako Foru Aldundiko Kirol sailaren laguntzarekin.\nBizitza osasuntsurako aholkularitza eskainiko die Abittuk herritarrei. Zerbitzua Elorsoro kiroldegian kokatuko da eta astelehenetik ostegunera, 09:00etatik 11:00etara, Mikel Lopez orientatzailea arduratuko da aholkuak, irizpideak, informazioa eta bestelakoak emateaz. Atzotik aurrera martxan dago Abittu zerbitzua. Hitzordua 943 49 52 25 deituta edo abittu@oiartzun.org-ra idatzita eskatu daiteke.\nEneritz Arbelaitz alkateordeak azaldu duenez, «jarduera fisikoa egiten ez duten herritarrei bideratutako zerbitzua da, aktibo bihur daitezen eta jarduera fisikoaren bidez euren bizi kalitatea hobetu dezaten: osasunerako positiboa izateaz gain, sozializaziorako tresna ere bada».\nIñaki Iturriotz Gipuzkoako Foru Aldundiko Kirol zuzendariak emandako datuen arabera, «gipuzkoarren lautik bat ez da iristen bizi osasungarrirako aholkatutako jarduera fisikoa egitera». Sedentarismoari aurre egiteko erakundeen arteko elkarlanaren garrantzia azpimarratu du Iturriotzek.\nAbittu zerbitzuaren onuradun izan daitezkeenak identifikatzeko Oiartzungo eragileekin sare bat osatzea da helburua, Ion Treku Oiartzungo kirol teknikariak azaldu duenez. Horrela, udaletxeko sail ezberdinen, anbulatorioaren, ikastetxeen edota kiroldegiaren arteko elkarlana bultzatuko da. Orientazio zerbitzuak herritarra artatu, haren egoera baloratu eta beharrak identifikatu ondoren, Oiartzungo baliabideen eta aukeren arabera gomendio pertsonalizatuak emango zaizkio erabiltzaileari. Aste honetan bertan, Kirol Astearen baitan, Txarako zirkuitu bio-osasungarria erabiltzeko tailerra eskainiko du Abittuk. Gaur, 10:00etan eta 17:00etan eta ostegunean, hilak 15, ordu berean.


Stock azoka egingo dute gaur, bihar eta etzi Ederrena pilotalekuan | Otamotz\nBiTartean elkarteak stock azoka egingo du gaur, bihar eta etzi Ederrena pilotalekuan. Gaur 17:00etatik 20:30era irekiko da, bihar 10:00etatik 14:00etara eta 17:00etatik 20:30era eta igandean 11:00etatik 14:00etara. Haurrentzako jolas gunea egongo da eta erosleen artean lau afari zozkatuko dituzte. Zozketa igandean izango da, 12:00etan. Gainera, bihar, 17:30ean eta 19:30ean, musika eskolako No Namers taldeak joko du.\nHamazazpi denda egongo dira:\nLos tejanos (arropa)\nAitxu (paper denda)\nBaby (haur moda)\nKimukid (haur moda)\nKux-kux (haur moda)\nMentxu y Jone (haur moda)\nBiTarteanEderrena pilotalekuaStock Azoka


aurki.com > Jarioa > Teknofiloak > (titulua)\nWarning! fabricadecosas.org has expired. If this is your domain name you must renew it immediately before it is deleted and permanently removed from your account. To renew this domain name visit http://www.NameBright.com\nKomunikabide bat ixten den bakoitzean zerbait itzaltzen da bakoitzaren ariman. Eta komunikabide hori Soitu.es-ek zituen berezitasunak baldin baditu, are gehiago. Krisiaren biktima dela esan dute. BBVA kupidagabearen biktima. Gaur egungo munduaren biktima. Baina krisia, BBVA eta gaur egungo munduaren produktoa izan da ere Soitu.es. Komunikabide tradizionalei buelta eman nahi izan zien Soituk. Kazetaritza berritzeko gura indartsuarekin [...] 2009/11/02 - 00:15:03\nEuskaldunberri berri eta euskaldunzahar zaharrak\nOrakuloak esan dit, Ramon Etxezarretari egindako elkarrizketa honen ostean, euskaldunberri hitzari esanahia aldatu beharko geniokela. Ez geniekela hala deitu behar heldutasunean euskaraz ikasten duten heroi hoiei (nire alabantzarik sentituena merezi duten horiek). Azken urteotan, PP eta PSOEren ideologipean, yo soy vasco han eta hemengo foroetan errepikatzen duten haiei baizik. Hoiek dira euskaldunberri berriak. Euskalduntasunaren muina [...] 2009/09/26 - 19:29:06\nBeharrezkoa da (zait) bigarren plano batera pasatzea, bazterrean gelditzea, garrantzia galtzea, inork ez begiratzea, ahaztua izatea. Oihartzunik gabe. Berea eta soilik berea dena eraikitzeko. Bizitza bat, agian? Nortasun bat, behabada? Samurai baten bidea ziurrenik. 2009/09/19 - 14:07:04\nUdako hilabete deprimenteetan blogari eten bat egin ondoren, berriz ere hemen bueltan. Ez, ez dut oporrik eduki. Bai, nire oporrak zeluloidez jantziko ditut aurten ere. Urtero bezala, aurten ere Zinemaldirako hautaketari ekin diot. Aurten %20eko deskontua egongo da 10 sarrera baino gehiago erostekotan. Eta horrez gain, badirudi azkenean espabilatu eta erosketa saski bat jarriko digutela [...] 2009/09/13 - 00:12:03\nUdan kalera ateratzea ez da disfrutatzen dudan zerbait. Hiria jendez gainezka dago, bero handiegia egiten du niretzat eta ez dut inolako motibaziorik aurkitzen. Udan gogorra da bakardadea. Larunbata gauetan bezain gogorra. Derrigorrez egon behar baikara pozik eta zoriontsu udan (larunbata gauetan bezain pozik eta zoriontsu). Derrigorrez egin behar du bakoitzak bere antzerkia, ezer egiteko gogorik [...] 2009/07/26 - 23:47:04\nDonostiako metroaren inguruko galderak\nEz dakit zer iruditzen zaidan Donostian metroa eraikitzeak. Zalantzak sortzen dizkit, etimologiatik soziologiara. Ekonomiatik ekologiara. Lehenengo zalantza, metroa deitzea da nik beti topo deitu diodan horri. Metroa askoz ere azpiegitura sofistikatuagoa dela uste dut. Linea anitzekoa. London, Paris, Madrid edo Berlinen aurki daitekeena. Niri Bilbokoa ez zait metro bat iruditzen, bilbainada bat baizik, baina hori nire [...] 2009/07/13 - 22:10:10\nGero eta beldur handiagoa ematen dit etorkizunari buruz hitz egiteak. Nik ez dut prospektibarako balio, nekez ulertzen baitudalako orain eta gaur bertan inguratzen nauena. Horregatik ere, tentuz ibiltzen naiz, beste batean aipatu bezala, hau hil da , hau da etorkizuna , hemendik joan behar dugu eta antzekoak esan baino lehen. Eta nire lanean halakoak esateko aukera asko [...] 2009/07/09 - 08:53:06\nEusko Jaurlaritza batzuen negozioaz orain konturatu den bitartean -aspalditik genekien berri bat, baina badakizu nolakoak diren gauzak jauregietan, mantsoak-, nigana bestelako lotura bat heldu da: Osasun zerbitzuetan erabili ahal izateko 50 proiektu open source. Askoz ere interesgarriagoa, ezta? Eta pozgarriagoa izango litzateke gure inguruan halako zerbait erabili edo sortuko balitz. Osasunaren mundua bereziki interesgarria suertatzen zait [...] 2009/07/02 - 09:31:03\nPepe Rubianes eta askatasuna\nAmak esan dit gaur eguerdian, atzo Buenafuentek eta Pepe Rubianesek eduki zuten solasaldia ikusi zuela La 2-en. Orain dela ez asko hildako aktoreari omenaldia egin zioten Espainiako telebista publikoan ere. Azkenean, barkatu egin omen diotela dirudi. Eta barkatzeko ezer ez dagoela uste dudan arren, pozten naiz. Rubianesek, nire haurtzaroko Rubianes maitagarri horrek, hori eta gehiago [...] 2009/06/15 - 23:36:01\nApple AppStore-aren taupadak\nIzarrak dirudite. Ideia ez da originala eta ez da denbora errealean ere. Baina zein ondo egiten ditu Applek gauzak, atzokoak bezalakoak antolatzerakoan. 2009/06/09 - 21:43:07


Доктор философии (Ph.D.) в области управления нефтяной промышленностью, Лондон, Великобритания 2021/2022\nДоктор философии (Ph.D.) в области управления нефтяной промышленностью\nИсследования в области энергетики ›\nНефтяная промышленность подразделяется на четыре основных сектора: разведка и добыча сырой нефти и природного газа; транспорт; переработка, маркетинг и сбыт. Эта исследовательская программа должна определить баланс между техническими, экологическими, экономическими и социальными аспектами нескольких областей управления нефтяной промышленностью. Кроме того, исследование должно предоставить дорожную карту для управления проектами любого типа, связанными с добычей и рынками нефти и газа.Схема проекта65 академических кредитов помимо магистерской программы. Максимальная средняя продолжительность: 18 месяцев + шесть месяцев по запросу. Прием открыт для взрослых старше 30 лет. Для поступления требуется степень магистра или международный эквивалент. Цена «все включено»: сопровождение супервайзера, оценка и оценка, диплом и транскрипт, легализация апостилем в соответствии с положениями Гаагской конвенции 1961 года.


Hitza, gatazkak gainditzeko – Irunero\nHondarribian Bizikidetzaz Blagan ekimena dinamizatu du Maider Martiarena Bakeolako kideak\nMotibazio politikoko indarkeriaren eta giza eskubideen urraketen inguruan bizipenak partekatzeko espazio bat sortzeko asmoaren berri eman zion Hondarribiko Udalak Bakeolari, 2015ean. Hasteko, hirian gaiaren inguruan interesa izan zezakeen jendearen zerrenda osatu zutela azaldu du Maider Martiarenak. Ezaugarri ezberdinetako jendea bilatu zutela zehaztu du, adin, sexu, lan arlo eta kokapen ideologikoei zegokienez. Herritar guzti horiek gutun bana jaso zuten, eta baiezkoa erantzun zutenen artean, azken lan taldea eratu zuten.\nJendearen erantzun baikorraren eragileen artean bi faktore azpimarratu ditu Martiarenak: Hondarribiko Udalaren babesa, eta alderdi politiko guztien adostasuna. “Hiritar askorentzat, udalaren babesa edukitzea lasaigarria da. Familia politiko guztiak tartean baldin badaude, are gehiago”, aitortu du Maider Martiarenak. Bospasei saio egin zituzten, Hondarribiko Udaletxean bertan. Indarkeriaren ondorioz bizi izandakoa elkarri kontatu eta aztertu zuten, eta aurrera begira dituzten itxaropenen eta asmoen inguruan aritu ziren hizketan. “Oso aberasgarria izan zen. Taldeko jendearen parte hartzea handia izan zen”, onartu du Maria Jesús Garín taldeko kideak.\n“Hiritar askorentzat, udalaren babesa edukitzea lasaigarria da”\nMaider Martiarena, Bakeolako kidea\n“Askotan, ondoan bizi garen arren, ez dugu aldamenekoaren bizipenen berri izaten”\nBakoitzaren esperientziak kontatu zituzten, eta ondokoek bizi izandakoez jabetu ziren. Batez ere, elkarri entzuteko aukera ona izan zela azpimarratu du Maider Martiarenak: “Askotan, ondoan bizi garen arren, ez dugu aldamenekoaren bizipenen berri izaten”. Lan saioak diseinatzen eta dinamizatzen aritu zen Martiarena. Aipatu du ez zutela telebistan agertu diren gertakizunez hitz egin nahi izan. Eguneroko jarreretan, askotan itzalean geratzen diren horietan sakondu zuten, horren ordez: elkar ikusi ezina, bestea etsai gisa hartzea, bizkarra ematea, posizionatzera behartzea etab. “Gai batzuk minez gogoratzen zituzten, eta momentu gogorrak izan ziren. Baina itxaropenez beterikoak ere bai”, argitu du Martiarenak.\nGaizki kudeatutako edozein gatazkatan egoerak errepikatu egiten direla nabarmendu du Bakeolako kideak. Horregatik, haien azterketa eta lanketa baliagarria izan daitekeela, beste eremu batzuetan aplikatu ahal izateko. Motibazio politikoko indarkeria gurera sekula bueltatuko ez balitz ere, gatazkak behin eta berriro sortuko dira. Horiei aurre egiteko, aurretik izandako jarrerak aztertzea ezinbestekoa dela uste du Maider Martiarenak: “Ez dugu hausnartzen momentu jakin batean zer egin genuen, bidezko jokabidea eduki genuen, edo masak egiten zuena jarraitu genuen, besterik gabe”. Bekaolako kideak argi dauka urtetan isilpean egon izan diren pentsamenduak azaleratzetik etor daitekeela normalizazioa.\nDeialdi zabala, hiritar guztientzat\nLan taldean parte hartu zuten pertsonen esperientzia interesgarria eta aberasgarria izan zenez, ekimena zabaltzea erabaki zuten antolatzaileek. Hondarribian Bizikidetzaz Blagan jarduera sorta prestatu zuten. Lau saioko egitaraua izan zen, eta hiri osoan zabaldu zuten deialdia, komunikabideen eta udalaren baliabideen bitartez. “Egin genuen sukaldeko lana azaleratu nahi izan genuen, herritarren parte hartzea bultzatzeko”, adierazi du Koldo Ortega taldeko partaideak. Hondarribiko Alde Zaharreko Kultur Etxean egin zituzten bideo eta antzerki emanaldiak, eta ondorengo eztabaidak. Azken horiei eman die balio gehien, hain zuzen ere, Maider Martiarenak: “Elkarrizketa horietan sortu ziren hausnarketak oso interesgarriak izan ziren”.\nHondarribiko hurrengo taldea eratzeko lanean ari dira momentu honetan. Baina eskualde mailako beste baten beharraren inguruan ere hausnartu du Martiarenak. Onartu du aberasgarria izango litzatekeela, oso era ezberdinean bizi izan baita euskal gatazka Hegoaldean eta Iparraldean. Kasu horretan, Behe Bidasoa eskualdeko hiru hizkuntzen presentziaren beharra nabarmendu du, dena den: “Oso garrantzitsua da parte hartzaile bakoitza erosoen sentiarazten duen hizkuntzan aritu ahal izatea”. Bestalde, agerikoa da halako espazioak beste gai batzuetara zabal daitezkeela. Martiarenak adibide gisa aipatu ditu Gipuzkoan horrenbesteko zalaparta sortu duen zabor bilketa, edo eskualdean aski ezaguna den Alardeen inguruko afera: “Gatazka baten ondorioen eredu handi bat da. Ariketa polita litzateke soilik elkarri entzutea”. Kateakoak argitu du Bekolako kide moduan lan hori ez dagokiola berari. Bidasoarra den aldetik, ordea, gaiaren inguruko elkarrizketa espazio baten beharra aldarrikatu du.


Umetako jolasak eta lanak - Ahotsak.eus\nUmetako jolasak eta lanak
Umetako jolasak. Mutilen jolasak: txapetan... Jolasen inguruko azalpenak. Umetan baserrian lan asko egin behar izaten zen eta igandetan bakarrik izaten zuten denbora lagunekin jolasean egiteko. Umetako lanak: itulan egin, sutarako egurra ekarri...
\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan ARE-010-016 kodeko bideoa nahi duzula aipatzea: ahotsak@ahotsak.eus\nUmetako jolasak. Mutilen jolasak: txapetan... Jolasen inguruko azalpenak. Umetan baserrian lan asko egin behar izaten zen eta igandetan bakarrik izaten zuten denbora lagunekin jolasean egiteko. Umetako lanak: itulan egin, sutarako egurra ekarri...\nGaia(k): Familia eta harremanak » Lagunartea eta familia » Jolasak , Familia eta harremanak » Lagunartea eta familia » Etxeko zereginak , Baserria » Baserriko bizimodua » Baserriko bizimodua\n- Beste jolas bat mutikuetan-eta izeten zan txapetan: hormako harri baten jo txakur haundixa, eta kanpora botaten zan, eta bestiek be baitta. Eta holako zer baten barruen sartzen baeuen, irabazi eitten euen batek. Zela esaten jakon horri? Txapetan. Txakur haundixe maillaz mailla eindde hormie joten erabiltten gittuen. Eta gero oiñao dokien-edo hori. Kalien be eitten da, oinddio aurten be eingo da zeozer.\n- Maria: Mondrauen-eta dau afiziño hori.\n- Orduen kategorixatxue izengo zan baiña, ogerleko zuri-zurixe, neuk be eskutan ibilitta dauket-eta, asko ez bada be, duruekin eitten zan. Bota distantzia batera, ifiñi puntu bat, hemetik bota eta hara zeiñek hurrago ifintten eban; edo blanko han eittia gatxa izeten zen baiña… Batzuk hobeto beste batzuk baiño. Hori be bastante eitten zan.\n- Orduan baserrixetan lan asko, umetan be bai, baiña jolasteko denporia be izaten zenduen?\n- Maria: Domekie, e, domekie bakarrik. Bestela, batian ittaurrien ein bihe zala, bestien su-egurre ekarri bihe zala, orduen ez euen txapaik.\n- Orduan domekia izaten zan?\n- Maria: Domekie jolasteko.


Urduñako Foru plaza antigoaleko eta bildumazko gauzekin beteko da - Urduñako udala - Aiaraldea.eus\nUrduñako udala 2019-06-29 10:35 Jendartea\nHiriak azokaren 7. edizioa egingo du uztailaren 6an, larunbatean.\n2017an egindako azokaren irudiak. / Urduñako Udala | Ikusi handiago | Argazki originala\nUrtebeteko etenaldia egin ondoren, datorren uztailaren 6an, larunbata, Urduñak antigoaleko eta bildumazko gauzen azokaren edizio berria hartuko du. Oraingoan Urduñako Udaleko Sustapen Ekonomikoko arloak antolatu du eta jai horren 7. edizioa izango da.\nBestetik, azpimarratzekoa da Renfe aldirietako bidaia-txartela aurkezten duten pertsonek doan parte hartu ahalko dutela 12:00etan Turismo Orduñako taldeak eskainiko duen bisita gidatuan. Horretarako bulegora (Foru plaza 9, Alondegiko eraikina) joan beharko dira aurretik. Ekintza osagarri honen inguruko informazio gehiago jaso daiteke turismo zerbitzura deituta, 945 38 43 84 telefonora.


Nekazaritzako produktuen eta elikagaien kalitate-araubideetarako laguntzak - Ekonomiaren Garapena eta Azpiegitura Saila - Euskadi.eus\nNekazaritzako produktuen eta elikagaien kalitate-araubideetarako laguntzak\nNekazariek kalitate-araubideetan parte har dezaten ematen diren laguntzak finantzatzera bideratutako aurrekontu-kreditua 207.446,81 eurokoa da; horietatik, 97.500,00 euro Euskal Autonomia Erkidegoko Aurrekontu Orokorren kontura finantzatuko dira, eta 109.946,81 euro LGENF Europako funtsaren kontura, Euskal Autonomia Erkidegoko Landa Garapenerako 2015-2020 Programaren babesean. 2017ko ekitaldiko ordainketa-kredituari dagozkio denak.\nKalitate-araubideek estalitako produktuei buruzko informazio- eta promozio-jarduerak finantzatzera bideratutako aurrekontu-kreditua, berriz, 484.042,55 eurokoa da; horietatik, 227.500,00 euro Euskal Autonomia Erkidegoko Aurrekontu Orokorren kontura finantzatuko dira, eta 256.542,55 euro LGENF Europako funtsaren kontura, Euskal Autonomia Erkidegoko Landa Garapen Iraunkorreko 2015-2020 Programaren babesean. 2017ko ekitaldiko ordainketa-kredituari dagozkio denak.\nAgindua, 2017ko uztailaren 19koa, Ekonomiaren Garapeneko eta Azpiegituretako sailburuarena, nekazaritzako produktuen eta elikagaien kalitate-araubideetarako laguntzen deialdiko oinarriak onartzeko dena, 2017ko ekitaldirako Deialdiaren araudia\nKalitate-araubideek estalitako produktuei buruzko informazio- eta promozio-jardueretarako laguntzetarako eskabidea (pdf , 356.21 KB)\nNekazariek kalitate-araubideetan lehen aldiz parte hartzeko laguntzetarako eskabidea (pdf , 275.97 KB)


Urkixoko markesen hilketa - Wikipedia, entziklopedia askea.\nUrkixoko markesen hilketa 1980an gertatu zen. María Lourdes de Urquijo y Morenés, Urkixoko markesa, eta bere senarra zen Manuel de la Sierra hil zituzten.\nMarkesak Urquijo bankuaren jabe ziren eta, garai hartan, akzioen balioa beherantz zihoan. 1980ko abuztuaren 1eko gauean, Somosaguaseko etxean lo zeudela hil arte tirokatu zituzten.\nRafael Escobedo Alday (1955-1988) izan zen susmagarri nagusia, alegia, Miriam de la Sierraren, markesen alabaren, senarra. Bikotea 1978ko ekainaren 12an ezkondu zen eta harremana okertzen joan zen, 1979an Miriam Richard Denís Drewekin (Dick, el Americano) harremanetan hasi zen arte.\nAita-amaginarreben etxean gertakizun haren bala-zorroak izan zitezkeenak aurkitu zituztela-eta, 1981eko apirilaren 8an, Rafael Escobedo preso hartu zuten. Egun hartan bertan, Londresera joanak ziren bai Escobedo eta baita bere lagun eta Urkixotarren administradore zen Javier Anastasio ere.\nBala-zorroak desagertu egin ziren eta epaiketa goraberatsua hasi zen. 1983ko uztailean, 53 urteko kartzela zigorra jarri zioten Rafaeli eta, 1985ean, Epaitegi Gorenak berretsi egin zuen epaia. Escobedok errugabetasuna defendatu zuen beti eta Anastasiori leporatu zion errua. 1988ko uztailaren 27an, bere buruaz beste egin zuen.\nOfizialki ez zuten sekula aurkitu hilketa gauzatzeko erabili zen pistola, baina Star bat izan zela uste da, 22ko kalibrekoa. Horrela balitz, oso arma bitxia izango litzateke, bildumagileentzako altxorra, 22 edo 24 ale besterik ez baitzituzten egin Eibarren.\nJavier Anastasio 1983ko urtarrilean atxilotu zuten, eta epaiketa 1988ko urtarrilaren 21erako zegoen aurreikusita, baina hilabete lehenago ihes egin zuen. Handik 7 urtera, Jesús Quinterok telebistarako elkarrizketatu zuen Brasilen. 2010eko maiatzean, kargu guztiak bertan behera geratu ziren, balizko delituak 30 urte bete baitzituen. Urte hartan bertan, Vanity Fair aldizkariak elkarrizketa egin zion Anastasiori eta hark bere burua errugabetzat aurkeztu zuen.\n1990eko otsailean, Mauricio López-Roberts ere kondenatu zuten, erailketa ezkutatu zuela-eta.\nRafael Escobedo se suicida sin dejar ninguna carta, El País.\nJavier Anastasio rompe su silencio en Vanity Fair\nCosta vuelve al escenario del crimen, El País.\nJesus Quinterok Javier Anastasiori egindako elkarrizketa Youtuben.\nErailketa Interviún. Youtube.\nErailketa 2010ean ikusita. Youtube.\nAzken aldaketa 18 urria 2019(e)an, 23:10(e)tan


Entsaladilla jogurt naturaleko saltsarekin - Kaiku Km0\n100 g kontserbako hegaluze\n40 ml sagar-ozpin\n3 gorringo (ustiapen-produktua)\n2 zuringo (ustiapen-produktua)\nBetiko entsaladillaz goza ezazu baina ukitu berezi batekin! Zein? Jogurt naturalezko saltsa! Harrituko zaituela zin egiten dugu.\nEntsaladilla prestatzeko: nahiko ur duen lapiko batean, patatak eta azenario zurituak eta kubotxotan zatituak egosiko ditugu 15 bat minutuz. Ondoren, bol batean jarriko ditugu,\nKubotxotan zatitutako piperrak, kontserbako hegaluzea gehitu eta osagai guztiekin nahastuko ditugu.\nSaltsa prestatzeko: oinarrizko jogurtak irabiatu eta aurreko nahasketara gehituko ditugu. Sagar-ozpina ere gehituko dugu, gatza eta piperra jarriko ditugu eta berriz nahastuko dugu. Entsaladilla gustukoen dugun platerean zerbitzatuko dugu.\nApaintzeko: gorringoak eta zuringoak bol batean elkartuko ditugu eta irabiatuko ditugu. Nahaski bat egingo dugu oliba-olioa duen zartagin batean eta entsaladillaren gainean jarriko dugu. Perrexil fresko txikituarekin apainduko dugu.\nEntsaladilla jogurt naturaleko saltsarekin\nJogurt grekozko eta txokolate beltzezko moussea


Klase ertainak, baxuen doinura - Aitor Murgia Esteve - Uriola.eus\nAitor Murgia Esteve 2019-04-16 11:35 Iritzia\nBaxu-jotzaileak ez dira izaten, salbuespenak salbuespen, musika talde baten protagonistak. Hala ere, abestien erritmoa mantentzeko ezinbesteko notak erreproduzitzen dituzte, hots, eskeletoa osatzen dute. Eta, batzuetan, nota sinple batzuk jota, geure buruan betiko geratuko diren erritmoak sortzea lortzen dute. Horren adibide argia: Queen taldeak eta David Bowiek elkarrekin egindako Under Pressure abestia, 2 nota nahiko izan zituena mitiko bilakatzeko. “Presioak estutzen gaitu” esaten zuten Freddiek eta Bowiek, “inork ez du eskatzen presiopean egotea”. Baina, 40 urte geroago, presio horrek oraindik hertsitzen gaitu.\nAurreko asteko asteazkenean, apirilak 10, munduko 36 herrialde aberatsenek sortzen duten Ekonomia Lankidetza eta Garapenerako Antolakunde inperialistak eta hegemonikoak —ELGAk, gazteleraz OCDE— Under Pressure: The Squeezed Middle Class(“Presiopean: Zukututako Klase Ertaina”) txostena argitaratu zuen. Txostenak bi ondorio nagusi uzten ditu agerian: alde batetik, klase ertainaren beherakada, kolektibo horren bizitza-mailaren gelditze edo gainbeheragatik. Eta, bestetik, errenta altuek duten aberastasun metaketaren hazkundea. Azken datuen arabera, errenta altuenen %10ek aberastasunaren erdia daukate haien esku, errenta baxuenen %40k, ordea, aberastasunaren %3. Aberastasunaren banaketan Giniren koefizientea 1etik gero eta hurbilago dagoela guk badakigu, baina ELGA bezalako erakunde batek hori esatea paradoxikoa bezain lotsagarria iruditzen zait, geroxeago ikusiko dugun moduan.\n“Inork ez du eskatzen presiopean egotea” zioen Mercury handiak, baina sistema horrek eskaintza eskariaren gainetik jartzeko abilezia handia daukan heinean, itotzeraino estutzen gaituela argi dago. ELGArentzat, urteko 11.488€ eta 30.531€ bitarteko errenta duten pertsonek osatzen dute Espainiako Estatuko klase ertaina; hortik beherakoak, aldiz, klase baxukoak dira . Eztabaidagarria, utopikoa ez bada, 11.500€-ko errenta duen pertsona batek, bakarrik, bizitza duina eduki ahal izatea. Txostenean sakondu ahala, klase ertainaren odolustearen klabeak aurki ditzakegu. Lehena, 80ko hamarkadatik hona sufritutako errenta igoeraren geldiketa, azken 10 urteetan %0,3 baino ez delarik igo. Horrez gain, oinarrizko ondasun eta zerbitzuak garestitu dira oso, izan ere, errentaren gainetik igo dira. Haien artean nabarmenena etxebizitza: errenta baino 3 aldiz azkarrago igo da eta pertsonen diru-sarreren herena suposatzen du.\nGaur egun, klase ertaineko bi etxetatik batek arazo ekonomikoak ditu eta familien %40 ez da gai ustekabeko bati aurre egiteko. Lan munduan dagoen ziurgabetasuna ere aspektu adierazgarria da. Klase ertainean mantentzeko kualifikazio maila asko handitu den bitartean, hezkuntza espezializatua eta graduondokoak nabarmen garestitu dira eta, gainera, automatizazio eta robotizazioaren ondorioz, klase ertaineko profesionalen eskuetan dauden sei enplegutatik bat desagertzeko arriskuan dago epe ertainera. Duela 30 urte ez bezala, klase ertainekoen seme-alabek, maila sozial horretan mantentzeko, 2 soldaten beharra izango dute “beheko solairura” jaitsi nahi ez badute.\nEgoera lazgarria uzten digu ELGAren txostenak klase ertainari dagokionez, behe-klasea, berriz, guztiz ahaztuta uzten du. Baina, zorionez, erakunde potolo horrek egoerari aurre egiteko errezetak ere proposatzen ditu. Horien artean, errenta baxuen eta ertainen soldatak igotzea, emakumeen parte-hartzea handitzea lan munduan eta haien soldatak handitzea, errenta baxuen eta ertainen karga fiskala murriztea, lan egonkorrik ez dutenen diru-sarrerak bermatzea, etxebizitza, hezkuntza eta osasunerako sarbide duina izatea... Aurreko egoerara eraman gaituzten berdinek egoera horretatik nola atera gaitezkeen esaten digute. Lotsabako halakoak!\nELGA izan zen 2017ko martxoan Espainiako Estatuan Ondasun Higiezinen Gaineko Zerga, BEZa eta zerga berdeak igotzea proposatu zuen erakundea. ELGA izan zen 2018ko uztailean Pedro Sanchezi 2012ko lan erreforma ez ukitzeko eta despidoagatik indemnizazioak kentzeko“gomendatu” ziona. ELGA izan zen 2018ko azaroan Espainiako Estatuaren erretiro baldintzak gogortzeko eta erretiratze adina 67 urtetara atzeratzeko proposatu zuena. ELGA izan zen 2018ko abenduan pentsionisten protesten aurrean amore ez emateko eskatu zuena, pentsioak ez igotzeko. ELGA bera da 2019ko apirilean plazaratu duen egoeraren errudun.\n2008ko krisia behe-klasearen eta klase ertainaren azken kolpea izan da. Pentsa zitekeen ekonomiaren susperraldiak berarekin ekarriko zituela bizi baldintzen hobekuntzak, baina urteak pasa dira eta ekonomiak gora egin duen arren, gu, langileok, krisian jarraitzen dugu. Gero eta hiritar gehiagok uste dute sistema hori ez dela justua, jasotzen dutena baino gehiago ematen dutela, eta normala da injustizia hauen aurrean jendea kalera ateratzea. Gure ardura da ezinegon hori bide egokitik bideratzea, munduak eskuinera egiten ari den biraren aurrean. Sindikatu, alderdi politikoen eta mugimendu sozialen helburua izan behar kalea berreskuratzea, faxismoak irabazitako eremuei aurre egiteko.\nPresiopean jarraitzen dugu presioa beti sentitu izan dugunok. ELGA bezalako erakunde batetik zerbait espero badugu, gaitza baino okerragoa izango da erremedioa. Under Pressure abestiak esaten duen moduan, “presioa jendearengan, jendea kalean”.


Multi Rating – WordPress plugina | WordPress.org Euskara\nDaniel Powney-(e)n arabera\norganicblue 2022(e)ko urtarrilaren 19(a)\nTibow 2021(e)ko urtarrilaren 19(a)\nseppp 2020(e)ko martxoaren 3(a)\nrealaaz 2020(e)ko otsailaren 28(a)\ndinesterovaaa 2019(e)ko azaroaren 23(a)\nAmari 2019(e)ko azaroaren 10(a)\n“Multi Rating” software librea da. Ondoko pertsonek egin dizkiote ekarpenak plugin honi.\nItzul zaitez Multi Rating zure hizkuntzara.\n5 izar 48


klig blog - Martxoa 2011\nArtxiboak: Martxoa 2011\n2011-03-21\t00:05:09, Atalak: klig JON JUARISTI, DE LA ETA?\nFalta zitzaiguna! Oraingoan euskaltzain bat dugu (ez edozein, ez, Euskaltzaindiko idazkari jauna baizik), mosketariz jantzita eta ezpata beharrean luma eskuan duela, alarguntsak sokorritzera eta bidegabekeriak desegitera plazaratu zaiguna!Sinestezina bezain patetikoa!Bai, patetikoa, zinez! Batez ere, harira ekarri nahi duen benetako arazoa zertan datzan ere ez dakielako. Eta patetikoa, orobat, lasto bibliko zenbaiten artean, fariseukeriaz eta hipokrisiaz pontifikatzen ausartzeko ahalkerik ez duelako.Kontua da, behiala erabili zuen florete dagoeneko herdoilduaren deiak bultzatuta, adiskide edo duen umezurtz gizagaixoa defendatzeko egin duela jauzi mundu makur honetara, eta, bide batez (nola deritzo hiri batetik igaro den ibaiaren aitzakiarekin hartzen den gai berriaren jolasari?), etsipenezko baldintzetan dagien defentsa numantino horretan, bere neurrira irudikatutako erroten kontra ere “ausartu” dela.Alegia, apaiztu berri dirudien kixote honen errotak “euskara ikasteko eta bertoko kultura propioa landu eta bultzatzeko, sekula santan urratsik mikroskopikoena ere egin ez duten” kakotxen arteko “abertzaleak” direla ematen du lehen begiratuan bederen. Eta logikoki, batek pentsatu nahiko luke Anasagastiak eta Azkunak bezalako politikari monolingueak dituela lumadunak gogoan.Baina ez, ez da hala; buruan duena beste alor bateko “abertzaleak” bide dira, hots, “ahoz bederen, odola emateko gerturik omen daukaten hipokrita” horiek. Eta, ondorioz, irakurleari berehala ezabatzen zaio Anasagasti-Azkunen irudia argazki horretatik, besteak beste, politikari horien ezpalekoei aspaldi ahaztu zitzaizkielako “Gora Eta Gora” delakoaren konpasak betetzen ez dituzten abestiak, eta bereziki Eusko Gudarien tradiziotik zetozkienak.Beraz, hori irakurrita, inork ez daki dagoeneko euskaltzainari pitzaduraren bat sortu ote zaion kaskoan ala oraindik ez den ohartu berak hain sutsuki oldartzen duen ezker abertzalea (garai batean herkide izan zituen haiek berak!) dela euskararen eta euskal kulturaren aldeko apustu handiena egin duen “alderdia”. Kuantitatiboki eta kualitatiboki.Jakina, Alzheimerra ere izan liteke. Baina ez dirudi hala denik, ez. Tamalez, beste zerbait izan du euskaltzainak gogoan, hots, olagarroarena egin eta lumatik isuritako tinta ilun eta uherrenarekin nahasi uren gardentasuna eta, bidenabar, euskaldunok arazo honetaz dugun pertzepzio aratza okertu eta ustelarazi. Besterik gabe.Baina, zorionez, Jon Juaristiren adiskidetasunek eta ustezko bertute pertsonalek ez dute inolaz ere zurituko haren presentzia EUSKARAREN GIZARTE-NORMALKUNTZArako beharko lukeen Euskararen Aholku Batzordean.Inondik ere ez!Hamaika urtez mantenduko balute ere! (A.M.)\tZabaldu•Bildu•Twitter•\tPermalink-a\nErantzun\t2011-03-19\t19:49:12, Atalak: klig Libia\n(J.U.)\tZabaldu•Bildu•Twitter•\tPermalink-a\nErantzun\t2011-03-04\t02:43:23, Atalak: klig Lehoiak ere bai!\nIpar Ameriketako GKE-ONG zenbaitek argitaratu berri duten txosten-rapport batean adierazten denez, lehoia desagertze zorian dago Afrikan.200.000 baino gehiago izatetik, mende eskas batean, 75.800 izatera pasatu ziren panthera leo leo izeneko lehoi afrikarrak 1980an. Gaur egun 40.000 baino gutxiago dira geratzen direnak. Kalkulu ezkorrenek zehazten dutenaren arabera, 23.000 lehoi besterik ez da bizi afrikar kontinentean.Lehoiak, izatez, ia zeharo desagertu dira Afrikako 26 estatutatik eta, egun, zazpi estatu baino ez dira beren lurraldeetan mila lehoitik gora gordetzen dituztenak: Botswana, Etiopia, Hegoafrika, Kenya, Tanzania, Zambia eta Zimbawe.Kolonialismo basatienaren aurretik, ohikoa zen lehoien eta gainontzeko felinoen desagertzearen arrazoiak bertako biztanleen beldurrekin, ohiturekin eta espazioa konpartitzeko arazoekin lotuta aurkitzea. Baina, harrigarriro, gaur egungo lehoien depredadorerik handienak amerikar ehiztariak dira. Horrela, entzuten den bezala, ipar amerikarrak dira afrikar lehoiak akabatzen ari direnak.Azken hamar urteotan, esate baterako, bikoiztu egin da ehiztari “handi” horien kopurua eta, datuek diotenez, modu “deportiboan” ehizatutako azken 6.000 lehoietatik bi heren (4.000 inguru) Ipar Ameriketara joan dira, yankiak baitira berdin larruaren zein hanka, hezur edota buruen erosle sutsuenak.Baina abiadura honetan, tamalez, deporte sanoa egiteko ehizarik gabe geldi daitezke inperialismokumeak laster asko.Nonbait, riflearen kulturaren eragozpenak. (K.M.)\tZabaldu•Bildu•Twitter•\tPermalink-a


MAS Abogados. Jasangarritasunaren- eta ingurugiro-politiken estrategien abiarazte\nIngurugiroa eta Garapen Jasangarria\nJasangarritasunaren- eta ingurugiro-politiken estrategien abiarazte eta diseinuarekiko kudeaketa eta laguntza tekniko - juridikorako\nItun eta hitzarmen bideetarako\nE.H.A.E.-ko Ingurugiroarekiko Lege Nagusiaren Zirriborroa. Lurralde, Etxebizitza eta Ingurugiroaren Antolaketa. EUSKO JAURLARITZA.-G.V.\nE.H.A.E.-ko Kutsatutako Lurzoruen Legearen Aurregitasmoaren Zirriborroa. IHOBE, S.A. (Ingurugiroaren Kudeaketarako Euskal Sozietate Publikoa).\nBasoei buruzko Foru Arauaren Aurregitasmoaren Zirriborroa. GIPUZKOAKO FORU ALDUNDIA.\nAtmosferagiroaren Babeserako Legearen Aurregitasmoaren Zirriborroa. ARAGOAKO DIPUTAZIO NAGUSIA.\nE.H.A.E.-ko Garraioaren Agintaritza Bakarraren Legearekiko Aurregitasmoaren Zirriborroa. Garraio eta Herrilanetarako Saila. EUSKO JAURLARITZA - GOBIERNO VASCO.\nE.H.A.E.-ko Garraio Jasangarriarekiko Plan Estrategikoa. Garraio eta Herrilanetarako Saila. EUSKO JAURLARITZA - GOBIERNO VASCO.\nGarraioaren Erapide Jasangarriarekiko Eszenatokien gauzatzea. Garraio eta Herrilanetarako Saila. EUSKO JAURLARITZA - GOBIERNO VASCO.\nGarraioaren Erapide Jasangarria. Garraio eta Herrilanetarako Saila. EUSKO JAURLARITZA - GOBIERNO VASCO.\nEuropar eta mundu mailan baliabideak direla-eta Garraioaren Erapideari buruzko gaur egungo egoera eta etorkizunari begirako ikuspegia. Garraio eta Herrilanetarako Saila. EUSKO JAURLARITZA - GOBIERNO VASCO.\nEusko Jaurlaritzaren, Bilboko Metroaren eta Bizkaiko Garraioaren Partzuergoa izendun Erakundeei buruz, Bilbo Handiaren Garraioaren Zerbitzu Metropolitanorako (BHGZM) enpresa- eta lege-egiturarik bikainenerako proposamen bati buruzko azterketa. Garraio eta Herrilanetarako Saila. EUSKO JAURLARITZA - GOBIERNO VASCO.\nGarraio Jasangarriaren Behatoki Iraunkor edo Erapide zelatari batetarako oinarrien ezarpena. Garraio eta Herrilanetarako Saila. EUSKO JAURLARITZA - GOBIERNO VASCO.\nKutsatutako lurzoruen ikerketarako lanetan Akreditatutako Erakundeen Errolderatze-ihardunbide baten ezarpena. LABEIN\nIndarrean dagoen Uren Legearen ixurketa kanonaren eta zaintza eta baimenerako Ihardunbidearen Aldaketarako Proposamena. IPARREKO KONFEDERAZIO HIDROGRAFIKOA.\nHungriako Jaurlaritzaren Lurralde Politika eta Ingurugirorako Ministeritzarentzako udal hondakin sendoen Kudeaketaren Legediaren Aldaketarako Azterketa, Diagnostiko eta Saloa. (PHARE Egitaraua zkia. 705/91). IDOM, S.A.\nBasogintzan Foru Aldundiaren berariazko eskumenei buruzko Irizpena. GIPUZKOAKO FORU ALDUNDIA.\nGarraioaren Erapide Jasangarriaren Plan Estrategikoaren aurrean Garraio Jasangarriaren Plan Arteztzailearen eredu sintetikoa. Garraio eta Herrilanetarako Saila. EUSKO JAURLARITZA - GOBIERNO VASCO.\nEnergia Minihidraulikoari buruzko Liburu Zuriaren Egitasmoari iradokizun eta jarraipenak. IGGHM. (Ingurugiro, Garraio eta Herrilanetarako Ministeritza)\nIngurugiroa eta Garapen Jasangarrira Itzuli\nHirigintza eta Lurralde Antolaketa\nAdministrazio Zuzenbide Berezia\nIkasturte eta Hitzaldiak


Ecofab - Ekoeraginkortasun prozesuak sektore industrialetarako | IDEKO\nETORGAI Eusko Jaurlaritza, 2012-2014 Europako ingurumen legeria eta gizarteak kontzientzia handiagoa edukitzea gizarteko agenteak bultzatzen ari dira gizartea iraunkorragoaren alde egitera, eta horretan industriak zeregin garrantzitsua dauka. Enpresek eta, oro har, euskal gizarteak iraunkortasunarekiko konpromiso hori bermatzen dute, eta Eusko Jaurlaritzak apustu sendoa egiten du horren alde, EcoEuskadi 2020 estrategian egituratuta. Euskal ekonomia lehiakorra da eta industri ekoizpenean oinarritzen da, sektore hori izanik Euskal Herriko BPGd-aren %30aren eragilea. BPGd-aren %13ª, ordea, metalaren sektoreari dagokio, non pisu nagusia galdaketa, forja eta estanpazio eta mekanizazioaren sektoreari dagokion. Sektore horiek ez dute baliabide askorik behar eta hondakin eta igorpen ugari sortarazten dute; beraz, oso enpresa sentikorrak dira ingurumeneko araudi berriekin, eta aldi berean haien errentagarritasuna kaltetuta gertatzen da.\nECOFAB proiektuaren helburua da Euskadiko metalurgia sektoreko enpresak enpresa eko-eraginkor gisa kokatzea. Horretarako, fundizio, forjaketa eta mekanizazio industrien ingurumen eta produkzioko beharrizanetara egokituko diren erreminta, metodo, ekipo eta prozesuak sortuko dira. Proiektua 4 jardute ardatzetan banatzen da: (1) modelizazio eko-eraginkorra eta prozesuen jasangarritasuna, (2) prozesuen parametroen monitorizazioa, (3) produkzio bitartekoen eko-diseinua eta (4) eraginkortasuna eta energia aurreztea.\nECOFABen emaitza orokor gisa, enpresa erabiltzaileek beren prozesu eta planten efizientzia hobetuko dute, prozesuaren beraren aldagaiak monitorizatuz eta egoki doituz. Bestalde, ekipoen fabrikatzaileek beren produktuen ekoefizientzia eta lehiakortasuna areagotuko dute, prozesuen ereduak sortuz ezagutza hobetuta, ekodiseinuko jarduerak eginda, prozesuetan eficiente izanda eta energia aurreztuta.\nProiektuak 13 entitateen laguntza jaso du\nNeurri handiko osagai estrukturaletako distortsioak ezabatzea


Jan eta lan auzolandegian — Gaztezulo\nJan eta lan auzolandegian\nJan eta lan auzolandegian https://www.gaztezulo.eus/albisteak/jan-eta-lan-auzolandegian https://www.gaztezulo.eus/albisteak/jan-eta-lan-auzolandegian/@@download/image/41p24-1_1368103852.jpg\nUda oporren sinonimoa izaten da gehienontzat. Zer egin udan? Ez zaitez besoak gurutzaturik geratu, hamaika aukera dago eta. Ondorengo lerroetan aukera horietako bat aurkeztuko dizugu: auzolandegiak.\nBideak sasi eta zaborrez garbitu, ura putzu batetik herrixkara bideratu, komentu zaharrak zaharberritu, sutearen ondorioz galdutako basoa berriro ere landatu, hondakinez gainezka dagoen ibaia garbitu, gaixoei egunerokoan lagundu\nLan aukerak zabalak dira oso. Auzolandegien filosofia udako aisialdia eta kobratu gabeko lana uztartzea da. Izan ere, auzolandegietan elkartzen diren gazteek lan soziala egiteko konpromisoa hartzen dute.\nHonako baldintzatxo hauek besterik ez ditu bete behar auzolandegietara joan nahi duenak: 70 euro inguru ordaintzea ostatua, mantenua eta istripu asegurua ordaintzeko, alegia, 15 eta 29 urte bitartean izatea adi, hala ere, badira proiektuaren arabera adin mugarik ez duten lanak eta arau xume batzuk errespetatzea beste kideak errespetuz tratatzea, helburuak lortzen laguntzea eta ezarritako ordutegiak betetzea.\nDena ez da lana\nAuzolandegia ez da udalekua, baina horrek ez du esan nahi egunero 24 ordutan lan eta lan ibili behar denik. Auzolandegiek bi eta lau aste bitartean irauten dute, eta astean 20 ordutan lan egin behar izaten da. Hau da, lau bat ordu egunero, eta asteburuetan, jai. Horrek beste hainbat gauza egiteko beta ematen du. "Gogor lan egiten genuen, baina ongi pasatzeko abagunea ere bagenuen. Parrandan ibiltzeko aukera ere izan genuen; hori bai, hurrengo goizean esnatu eta zintzo-zintzo lan egiten genuen", dio Saioa Etxebarria bilbotarrak. Arratsaldean, gainera, bestelako jardueretan aritzeko aukera izaten da: bisitaldi gidatuak, abentura-kirolak eta abar.\nTaldeak 20 bat lagunek osatu ohi dituzte. Beraz, beste herri batzuetako jendea ezagutzeko eta lagunak egiteko ateak zabaltzen dira. "1999an, Segurako auzolandegian izan nintzen, eta lagun onak egin nituen. Oraindik ere harremana dugu gure artean, eta noizean behin afaltzeko elkartzen gara", esan digu Mikel Alustiza donostiarrak.\nIzena emateko garaiz\nOraindik ere auzolandegietan izena emateko sasoian zabiltza. Baina ez zaitzala loak har. Izan ere, izena emateko epea maiatza erdialdean amaitu ohi da auzolandegi gehientsuenetan. Beste batzuetan, berriz, epea itxita dago. Ez kezkatu, hala ere: nahiz eta epea bukatuta egon, begiz jotako lekura joateko aukera izaten da batzuetan. Sarritan, plaza asko bete gabe geratzen baita, eta beraz, izena eman daiteke.\nAuzolandegien ideia Lehen Mundu Gerra amaitu eta gutxira sortu zen. Halako gerrate lazgarriaren ondorioz, herriak eta azpiegiturak erabat suntsituta geratu ziren. Egoera hori irauli nahian, giza laguntzarako hainbat erakundek gazte boluntarioen azpiegituraz baliatzea pentsatu zuten. Helburua: gazte sare hori erabiliz, suntsitutako azpiegiturak berreraikitzea. Zoritxarrez, amesgaiztoa errepikatu egin zen, eta Bigarren Mundu Gerran txikitutakoa berreraikitzeko ere baliagarria izan zen gazteen sarea.\nAuzolandegiei buruzko informazio zehatzagoa jaso nahi izanez gero, honako webguneetan begiratzea proposatuko dizugu. Uda honetan bestelako zerbait egin, lagun berriak ezagutu, beraiekin batera lan egin eta primeran ibili nahi baduzu, auzolandegietan duzu aukera.


Bidaiariak autobusean garraiatzeko baimenak aldatzea. VD seriea - egoitza\nBidaiariak autobusean garraiatzeko baimenak aldatzea. VD seriea\nBaimen berriak lehendik beste garraio txartel batzuen titularrak diren enpresentzat\nTransmisioa (titular baten baimen guztiak blokean, beste baten mesedetan)\nBaimen berriak lehendik beste garraio txartel batzuen titularrak direnentzat:\n5 kopia edo gehiago dituen baimen baten titularrek nahi beste kopia eskatu ahal izango dute, betiere ibilgailuak eta gaitasun ekonomikoa justifikatzen badituzte.\n5 kopia baino gutxiago dituen baimen baten titularrek, kopia berriak eskatzeko, ibilgailuak jarri beharko dituzte 5eko kopurura iritsi arte. Jarritako ibilgailuek 2 urtetik beherako antzinatasuna izango dute.\nOrdezkatzea: antzeko ezaugarriak dituzten ibilgailuengatik.\nEgoitza aldaketa: probintzia, udalerri edo kale aldaketa.\nTransmisioa: baimenak blokean lagako dira eta titular bakarraren izenean.\nIkus-onespena: jatorrizko baimena emateko ezarritako baldintzak mantentzen direla justifikatzea.\nBirgaitzea: ikus-onespena egiteko ezarritako baldintzak betetzen direla justifikatzea.\nBajak: 5 kopia baino gehiago dituen baimen baten titularrek beren kopiei uko egin ahal izango diete, ezarritako gutxieneko kopurura arte (5). 5 kopia baino gutxiago dituen baimen baten titularrek mugarik gabe egin ahal izango diete uko kopiei.\nBaimen berriak: zirkulazio baimena (hori lortzeko, Garraio Zuzendaritzak aurrez ibilgailuak matrikulatzeko ziurtagiria eman behar du), IAT indarrean, JEZ, gaitasun ekonomikoa justifikatzea, erantzukizun zibileko estaldura mugagabeko aseguru poliza.\nOrdezkapena eta egoitza aldaketa: zirkulazio baimena (aurretiko matrikula ziurtagiria), IAT indarrean, eremu nazionaleko JEZ, garraio txartela eta kopia jatorrizkoak eta erantzukizun zibileko estaldura mugagabeko aseguru poliza.\nTransmisioa: zirkulazio baimena (aurretiko matrikula ziurtagiria), IAT indarrean, JEZ, lagapen idazkia, garraio txartela eta kopia jatorrizkoak eta erantzukizun zibileko estaldura mugagabeko aseguru poliza.\nIkus-onespena: NA edo IFK, zerga, lan eta gizarte betebeharrak beteta izatea, gaitasun ekonomikoa, gaitasun profesionala, zirkulazio baimena, IAT indarrean, Estatu mailako jarduera ekonomikoen gaineko zerga (JEZ), erantzukizun zibileko estaldura mugagabeko aseguru poliza eta azken ordainagiria.\nBirgaitzea: ikus-onespenerako baldintza berak justifikatzea.\nBajak: eskabidearen eredu normalizatua eta jatorrizko kopia.\nKopiak: ibilgailuan edo lokalean istripua gertatu izanaren salaketa edo ziurtagiria.\n1997ko uztailaren 23ko Agindua, Lehorreko Garraioak Antolatzeko Legearen Erregelamendua garatzen duena, bidaiariak autobusez garraiatzeko garraio diskrezional eta pribatu osagarrirako baimenei buruz.\n2001eko ekainaren 26ko Agindua, merkantziak eta bidaiariak errepidez garraiatzeko baimenen erregimen juridikoa zati batean aldatzen duena.\nIkus-onespena: bi urtean behin, urte bakoitietan (2001, 2003 eta abar), eskabidea NAren edo IFKren azken digituari dagokion hilean aurkeztuko da (urtarrila: 1, otsaila: 2, eta abar, abuztua: baliogabea, iraila: 8, urria:9, azaroa: 0).\nBirgaitzea: ikus-onespena atera behar zen hiletik urtebete bat igaro aurretik.Web orria: Garraio orria


Munduko Landagunea - Albisteak - FAMILI NEKAZARITZAREN 6garren KONFERENTZIA INTERNAZIONALA\nArgazkiaren egilea: FRM/WRF\nFAMILI NEKAZARITZAREN 6garren KONFERENTZIA INTERNAZIONALA\nHamarkada bat Famili Nekazarien bizitza hobetzeko. 2019ko martxoaren 25-30an\nTestuinguru honetan, Munduko Landaguneak Famili Nekazaritzari buruzko VI. Konferentzia Globala antolatu du, "Emakumezko eta gizonezko nekazarien bizitza hobetzeko hamarkada" izenburupean. Ekitaldia irailaren 25 eta 30 bitartean izango da Derion-Bilbao, Euskal Herria, Espainian. Bost kontinenteetako nekazaritza-erakundeen eta gainerako sozietate zibilen, gobernuen, nazioarteko erakundeen, ikerketa-zentroen eta kooperatiben ordezkariak biltzen ditu.\nFamili Nekazaritzari buruzko VI. Konferentzia Globala (martxoaren 25-30, 2019, Bilbo) hamarkadako ospatzeko egingo den ekitaldia izango da, hau, Erroman ospatuko da astebete geroago. Bi gertakari hauek familia-nekazaritza hamarkadako agenda sendo, anitz eta parte-hartzaile bat eraikitzeko prozesuan parte hartzen dute.\nVI Konferentziaren helburuak hauek dira:\n- Hamarkadako agenda ofizialaren diseinuan, nazio, lurralde, eta mundu mailan lagundu, kalitate-sarrerak garatzeko Familia Nekazaritzaren Hamarkadako planean.\n- Hamarkadan, elkarrizketan, lankidetza berriak eta erakunde berriak (gobernuak, nekazaritzako erakundeak, nazioarteko erakundeak, landa-elkarteak, kooperatibak, ikerketa zentroqak, gizarte zibileko erakundeak, etab) erraztu aipatutako agenda sustatzen laguntzeko.\n- Familia nekazaritza gizadiaren garrantziaz jabetzea eta Familia Nekazaritzaren hamarkada sustatzea, garapen iraunkorreko helburuak betetzeko tresna gisa.\n- Elkarrizketa politikoetarako mekanismoak eta plataformak indartzea, Nekazaritza Nazionaleko Batzorde Familiak bereziki.\n- Familia-Nekazaritza erakundeak sendotzea, jakintza informazioa eta esperientzia trukearen bidez.\n- Elkarrizketa politikorako tresnak eta plataformak indartzea, bereziki Famili Nekazaritzaren aldeko Komite Nazionalak.\n- Nekazari erakundeak sendotzea, elkartrukearen bidez.\nLekua: Konferentzia Hotel Seminario Bilbao, Derion, Bilbo, Euskal Herrian, Espainian, ospatuko da.\nData: 2019ko Martxoak 25-30.


Ostiralean hasiko dira hezkuntza zentro publikoetako langileak txertoa jasotzen - etakitto.eus\nOstiralean hasiko dira hezkuntza zentro publikoetako langileak txertoa jasotzen\nOsakidetza ostiral arratsaldean hasiko da hezkuntza publikoko 55 urtetik beherako langileei txertoa jartzen, bai irakasleei eta baita irakasleak ez direnei ere. Borondatezkoa izango da txertoa jasotzea.\nMusukorik erabiltzen ez duten ikasleekin harremanetan dauden langileak izango dira txertoa jasoko dutenak: Haur Hezkuntzakoak, Heziketa Berezikoak, ikasgela egonkorretakoak edo jangeletako begiraleak.\nOndoren itunpeko eskoletako, zentro pribatuetako eta 0-3 etapa lantzen duten langileek jasoko dute txertoa (12.000k, guztira), Eusko Jaurlaritzaren Hezkuntza sailak LSB Hezkuntza Federazioari lan-arriskuei buruzko batzar batean jakinarazi dionez.\nSindikatuak ohar batean azaldu du zentroek dagoeneko prest dutela egoera horretan dauden langileen zerrenda, eta txertoa jasotzeko hitzordura deituko dituztela. Bi ordutegitan banatuko dute txertoa, Mutualian: 08:00etatik 08:30etara, eta 16:30etik aurrera.\nSindikatuarentzat “zentzugabekeria” bat da 55 urtetik gorako langileek une honetan “txertorik ez jasotzea, nahiz eta musukorik erabiltzen ez duten ikasleekin egon”.\n« Infantilizazioari buruz aritzeko Herri Eskolak antolatu dituzte Ikasle Abertzaleek Gaur egingo da “Kirola, elikadura eta bizitza aktiboa” izenburua duen mahai-ingurua Portalean »


Santiago komentua (Calera de León) - Wikipedia, entziklopedia askea.\nSantiago komentua (Calera de León)\n38° 06′ 21″ N, 6° 20′ 15″ W / 38.1059°N,6.3376°W / 38.1059; -6.3376Koordenatuak: 38° 06′ 21″ N, 6° 20′ 15″ W / 38.1059°N,6.3376°W / 38.1059; -6.3376\nSantiago apostoluaren komentua Badajozko probintzian Calera de León herrian dagoen XV. eta XVI. mendean eraikitako komentua da. 1931tik kultura-ondasunaren izendapena du. Done Jakueren Ordenaren eraikina zen.\nKomentua Calera de León herriaren plaza nagusian dago. Done Jakueren Ordenak eraikia, beste eraikin zaharrago baten gainean altxatu zen, XV. eta XVI. mendeetan. Komentuak Tentudíako monasterioaren monjeei babesa emateko egin zen. XVI. mendearen erdialdean, Ordenaren komentu nagusia, Leóngo San Marcos komentua zaharberritu behar zela eta, Calerara prior nagusia zen Bernardino de Aller bidali zuten. Ondorioz, urte batzutan Calera Leongo probintziaren hiriburua bihurtu zen eta hori herrian aberastasun handia eraman zuen.\nXX. mendearen hasieran komentua harriz-harri Amerikara eramateko proiektua sortu zen. Adelardo Covarsí margolaria eta herria aurka jarri zen eta horri esker proiektua ez zen burutu. 1931tik komentua kultura-ondasunaren izendapena du.\nEstikoaren ikuspuntutik gotiko-pizkundekoa da. Oinplanta karratua du. XVI. mendean komentu horrek garrantzi handia izan zuen eta hori eraikinaren elementuetan ikusten da. Garrantzi berezia klaustroak du. Elizaren erretaula nagusia Eduardo Acostak egin zuen.\nWikimedia Commonsen badira fitxategi gehiago, gai hau dutenak: Santiago komentua (Calera de León)\n(Gaztelaniaz):Komentuaren gaineko informazioa.\nMultimedia: Convent of the Order of Santiago (Calera de León)\nBadajozko probintziako monumentuak\nXV. mendeko arkitektura\nEspainiako eliza gotikoak\nOrriaren azken aldaketa: 30 azaroa 2019, 19:48.


Irailaren 9an bukatuko da Gasteizen OHZ eta zabor tasa ordaintzeko epea | Asociación de Vecinos Zabalgana Batuz Auzo Elkartea\nIrailaren 9an bukatuko da Gasteizen OHZ eta zabor tasa ordaintzeko epea\nUdal gobernuak gogorarazten du ondasun higiezinen gaineko zerga eta zabor tasa ordaintzeko epea datorren irailaren 9an bukatuko dela, beste urte batzuetan ez bezala. Horrek esan nahi du helbideratutako ordainagiri kopuru handia egun horretan kobratuko dela. Aurreko apirilean zerga egutegian egindako aldaketen eraginez, OHZ zein zabor tasak ordaintzeko epea atzeratu egin zen, ekainaren 17tik irailaren 9ra arte, zehazki. Gogoratu beharra dago ordainagiriak oro har irailaren 9an kargatuko diren arren bi eta hiru kuotatan zatikatuta daudenak irailaren 21ean kargatuko direla. Mahaitxoen tasan ere antzeko aldaketa egin zen, eta irailaren 2ra arteko epea ezarri.\nZerga ekitaldi honetan ondasun higiezinen gaineko zergaren 257.114 ordainagiri igorri dira. Zerga hori zatika ordaintzeko aukera dago, eta orain arte 28.414 ordainagiriri aplikatu zaio; dena dela, kopuru hori handitu egin daiteke, zatikako ordainketa eskatzeko epea abuztuaren 28an amaituko baita. Gehien bat urteko 6 kuotatan ordaintzea aukeratzen da, 18.000 kasutan baino gehiagotan aplikatuko baita.\nZabor tasari dagokionez, 128.395 ordainagiri jaulki dira, eta orain arte 3.708 zergadunek eskatu dute zatika ordaintzea. Kasu horretan ere 6 kuotatan ordaintzea da aukerarik ohikoena (1.773).


AFA-DFA - Bonodenda 2019 kanpaina iritsi da, 2.000 deskontu-txartelekin, tokiko saltegietan erosketak egitea sustatzeko\nCurrent: Bonodenda 2019 kanpaina iritsi da, 2.000 deskontu-txartelekin, tokiko saltegietan erosketak egitea sustatzeko\nKontsumitzaileei % 20 aurreztea eskaintzen die\nVitoria-Gasteiz, 25 de abril. Bonodenda kanpainaren bosgarren edizioak, guztira, 2.000 deskontu-txartel jarriko ditu herritarren esku —iaz baino 200 gehiago—, erosketak % 20ko deskontuarekin egin ahal izateko. Bihartik (apirilaren 26a) uztailaren 6ra arte, tokiko ehun saltegi baino gehiagok parte hartuko dute kontsumoa sustatzeko ekimen honetan, zeinean lankidetzan baitihardute Gasteizko Udalak, Arabako Foru Aldundiak eta AEnkomer-ek (Arabako Merkataritza eta Zerbitzuetako Enpresariak).


Pribatutasun politika - Bilbao Bizkaia Film Commission\nwww.bifilmcommission.com web-orrialdeko edozein formularioren bidez datuak libreki bidaltzen dituzten bezeroek beren erabiltzaileen datu pertsonalak babesteari buruz indarrean dagoen legeria betetzen dute, datu pertsonalak babesteko abenduaren 13ko 15/1999 Lege Organikoan (LOPD) eta Informazio Gizartearen eta Merkataritza Elektronikoaren Zerbitzuei buruzko uztailaren 11ko 34/2002 Legean (SSICE) xedatutakoa betez.\nEUSKADIKO IKUS-ENTZUNEZKOEN KLUSTER ELKARTEAren (EIKEN BASQUE AUDIOVISUAL) web-egoitzan erregistratutako erabiltzaileak noiznahi balia ditzake eskuratzeko, zuzentzeko eta ezabatzeko eskubideak, Datuen Babeserako Lege Organikoan eta hau garatzen duten gainerako arauetan aurreikusitako eran. Mezu elektronikoa bidal dezake eiken@eikencluster.com-era edo postaz idazki identifikatua bidal dezake -“datuen babesa” aipatuz-, , bere datuak eskuratzea, ezabatzea edo zuzentzea eskatuz\nEUSKADIKO IKUS-ENTZUNEZKOEN KLUSTER ELKARTEAk (EIKEN BASQUE AUDIOVISUAL) erabiltzaileek Interneten bidez edo beste edozein bide batetik bidalitako datuen bilketa eta tratamenduak guztiz isilpean gordeko dituela ziurtatzen du eta bidalitako informazioa soilik igorpenaren helburuetarako erabiliko ditu: informazioa, aholkularitza, zerbitzuak eskatzea eta kontratatzea edo beste edozein. Halaber, gure eta erabiltzaile/bezeroen arteko komunikazio guztiak isilpekotzat joko dira eta soilik barruan erabiltzeko izango dira.\nHalaber, erabiltzaileak Enpresako bezero legez alta emateko eta kontratuak egiteko beharrezkoak diren datu pertsonalen eta inguruabarren erantzule izango dira (izen-deiturak edo izen soziala, NAN/IFK, helbidea, posta elektronikoaren helbidea, telefono/fax zenbakia) EUSKADIKO IKUS-ENTZUNEZKOEN KLUSTER ELKARTEArenak (EIKEN BASQUE AUDIOVISUAL) diren datu pertsonalen fitxategi automatizatuetan eransten direnean, eskatutako zerbitzuak eskaintzeko eta emandako posta elektroniko helbidera edo helbide pertsonalera publizitate informazioa bidaltzeko, produktu berri, Webeko eduki eta zerbitzua hobetze edo zabaltzeari buruz nahiz beste arrazoi batzuengatik eta bezeroak espresuki onartzen du EUSKADIKO IKUS-ENTZUNEZKOEN KLUSTER ELKARTEA (EIKEN BASQUE AUDIOVISUAL) bezeroarekin harremanetan jartzea. Datuon erregistroa derrigorrezkoa da; erabiltzailek datuok ez betetzeak edo oker emateak EUSKADIKO IKUS-ENTZUNEZKOEN KLUSTER ELKARTEAk (EIKEN BASQUE AUDIOVISUAL) emandako informazioa egokiro kudea dezan eragotziko du.\nDatuak biltzeko bideetatik jasotako datuak webgune honi lotutako babesle/laguntzaile/administrazio publikoei laga ahalko zaizkie. Lagapen horiek soilik harremanetarako datuei dagokienez (oinarrizko maila) egingo dira eta Datuen Babeserako Lege Organikoak bere 12. artikuluan ezarritakoaren arabera (datuen lagapena egitea). Beraz, zuk badakizu hori eta lagapena baimentzen duzu pribatutasun-politika eta lege-ohar honetan ezarritakoaren arabera, EUSKADIKO IKUS-ENTZUNEZKOEN KLUSTER ELKARTEAk (EIKEN BASQUE AUDIOVISUAL) adierazitako xedeetarako, datu pertsonalen tratamendu automatizatuaren isilekotasuna bermatuz. Lagapena babesle, laguntzaile edo administrazio publikoek egin ditzaketen informazio, sustapen eta publizitate helburuetarako izango da.\nEdozein zalantza argitzeko erabiltzailea EUSKADIKO IKUS-ENTZUNEZKOEN KLUSTER ELKARTEArekin (EIKEN BASQUE AUDIOVISUAL) harremanetan jarri ahalko da eiken@eikencluster.com helbidera e-posta bidaliz edo EUSKADIKO IKUS-ENTZUNEZKOEN KLUSTER ELKARTEra (EIKEN BASQUE AUDIOVISUAL) ohiko posta zuzenduz: Bizkaiko Teknologia parkea, 105 eraik. 2., 48170, Zamudio.\nEUSKADIKO IKUS-ENTZUNEZKOEN KLUSTER ELKARTEAk (EIKEN BASQUE AUDIOVISUAL) publizitate enpresak erabili ahalko ditu bere Webean iragarkiak jartzeko. Enpresa hauek beren publizitatearen eraginkortasuna neurtzeko cookieak edo beste tresna batzuk erabili ahalko dituzte.\nAZKEN GAURKOKETA: 2015EKO URRIAREN 22A


SOLDATAPEKO LANA ETA KAPITALA – Ekonomia Kritikoko Taldea Sarriko\nSOLDATAPEKO LANA ETA KAPITALA\n1849.urtean Marxek idatzitako “Trabajo Asalariado y Capital” testuaren hainbat edizio argitaratu dira eta 1891.urtean Engelsek sarrera atxiki zion.\nSarreran, Engelsek testuaren kontzeptu bat modifikatu zuen, Marxek erabilitako lana, lan indartzat joz. Engelsek lan indarra balioa sortzeko ahalmena duen merkantzia bat dela zehaztu duen eta sortutako balioa langilearena izan baizik, kapitalistarena zela zehaztu zuen. Indar balioa lana aurrea eramateko beharrezkoa da eta beraz, ez da soilik ekoizpen prozesuan aurkitzen den zerbait. Lana aldiz, merkantziaren balioa sortzen du eta ekoizpen prozesuan martxan jartzen dena eta soilik bertan aurkitu daitekeena izango da.\nGainera, Engelsek hurrengoa zehazten du testuan: kapitalistak ez du langileek egiten duten lana ordaintzen, baizik eta langileek etorkizun batean egingo duen lana.\nTestu osoan zehar, Engelsek Ekonomia politikoaren teoria klasikoa eta Marxen teoria alderatzen ditu. Ekonomia politikoaren teoriak fabrikatzaileek langileen lana erosi eta ordaintzen dutela adierazten du. Ekonomia Politikoaren teoriak dio kapitalistek langileen lana erosi, ordaindu eta kontsumitu egiten dutela. Ideia hau: negozioak administratzeko, kontabilitaterako, prezioen kalkulua.\nHorretaz gain, Ekonomia Politikoak merkantzien prezioen inguruan ere zehazpen batzuk egiten ditu. Merkantzien prezio guztiak, lanarena barne, aldatu egiten direla dio; igo edo jaitsi daitezkeela inguruabarren arabera. Sarritan ez dute merkantziaren fabrikazioarekin zerikusirik. Ondorioz, ausa hutsez zehazten den zerbait dela esan daiteke.\nOrduan, ekonomia zientziara hurbiltzen hasi ziren prezioen aldaketa haien zergatia aurkitzeko, prezioen fluktuazioaren arrazoia zehatz mehatz.\nHarago joanda, Ekonomia Politiko Klasikoaren arabera merkantzia baten balioa hura ekoizteko beharreko lanak zehazten du. Honek arazo bat sortzen du, ekonomilariek lanaren balioa zelan neurtu ez jakitean.\nArazo honen aurrean, Ekonomia politikoak beste teoria bat mahaigaineratu zuen. merkantzia baten balioa ekoizpen kostua izango dela adieraziz. Lanaren ekoizpen kostua jakin ezin bada ere, posiblea da langilearen ekoizpen kostua ezagutzea. Langilearen ekoizpen kostua ,langileak bizi-irauteko eta lanean jarraitzeko baldintzetan egoteko behar dituen baliabideei deritze.\nGainbalioaren kontzeptuan murgilduz, hainbat ideia aipatu zituen Engelsek. Langile batek ondasun bat ekoiztean, merkantziaren merkatu balioa bere produkzio kostuaren balioa baino handiagoa izaten da. Beraz, kontraesan baten aurrean aurkitzen garela esan daiteke. Horrela sortzen da gainbalioa. Egoera honetatik ondorioztatu daiteke langileak ez duela bere lana saltzen, langileak berak sortutako balioa baino gutxiago lortzen du eta.\nSarrera produktibitatearen inguruan ere aritzen da. Teknologiaren garapena eta makina berrien txertatzeak produktibitatea igo zuen. Engels eta Marxen garaian pil-pilean zegoen gai hau. Hain zuzen ere, XIX.mendean ematen ari zen industrializazio garaia zela eta. Honen ondorioz, langileak denbora gutxiago behar du bere soldata konpentsatzeko eta bere gainerako lan orduetan kapitalistarentzat etekinak sortzen ari da, bere soldata konstante mantentzen den bitartean. Beraz, langileak sortzen duen balioa gero eta handiagoa bada ere, bere soldatak berdina izaten jarraituko du. Horrela, bi soldata desberdin sortzen dira, batetik erreala eta bestetik erlatiboa. Soldata erreala konstantea izango da beti langileak jasotzen duena izango da eta, produktibitatea igotzen bada ere. Bestalde, soldata erlatiboa aipatu beharra dago, produktibitatea eta ekoizpena igotzean eta honekin batera langilearen soldata berdin mantenduz gero, langilearen lan balioa erlatiboki jaisten dela esan daiteke.\nGehiago ekoiztearen truke kantitate berdina ordaintzen diote, bere soldata enpresaren irabaziekiko gutxituz.\nSarrerarekin amaitzeko, Engelsek proposamen bat egiten du, bere ongizate nahia betetzeko asmoz. Horrela dio: denek lan eginez eta denen artean sortutako ondasun eta zerbitzuen banaketa ekitatibo bat eginez eta kontuan hartuz produktibitatea gero eta handiagoa egiten joango dela, denen ongizatea lortu daiteke.\nKlaseen arteko konpetentziak\nBurgesek duten gerra komertziala irabazteko, beraien helburua enpresen mozkinak handitzea da eta honetarako produktibitatea handitu beharko da. Hau lortzeko bi modu daude: lanaren banaketa eta makinak gehitzea.\nLan indar merkea saltzeaz gain, langilea gero eta produktiboagoa izaten saiatzen da lan barruan, soldata handiagoa izateko. Honek, langileen arteko konpetentzia altuago bat egotea ekartzen du. Honetaz gain, gero eta makina gehiago sartzen badira enpresan, lana gero eta sinpleagoa izango da eta beraz, gero eta langile gehiagok egin ahalko dute lan bera. Honen erruz langileen arteko lehia handitu egingo da.\nBeraz, langileek beraien artean duten gerrak produktibitatea handitzeko eta burgesek beraien artean dituzten gerra komertzialak, azkenik, burgesia/langile klaseak duten borroka bigarren planora pasatzera eramaten diete. Ondorioz, burgesiarentzako onuragarria da langileek beraien artean borroka handia izatea.\nEgilea ektsarrikoArgitaratze-data 19 abendua, 2018 11 otsaila, 2019 Kategoriak Berriak, Formakuntza\nAurrekoa Previous post: V. Kontraekonomia jardunaldiak!!\nHurrengoa Next post: BADATOR JAIALDIA!!!!\nEkonomia Kritikoko Taldea Sarriko Create a free website or blog at WordPress.com.


Irrenanstalt Filme | Films Streaming Vf\nNachdem Williams zuletzt in dem ambitionierten Dylan-Film "I’m not.\nInsassen der dortigen Irrenanstalt gelingen konnte.\nNachdem Williams zuletzt in dem ambitionierten Dylan-Film "I’m not here" zu sehen war.\nwie es einem Insassen der dortigen.\n← Lannert Und Bootz\nPlaneta Skarbów →


'The Djinn' trailerrak ausartzen zaitu nahia egitera - iHorror\nHasiera Beldurrezko Aisialdi Albisteak 'The Djinn' trailerrak ausartzen zaitu nahia egitera\nby Trey Hilburn III Apirilaren 18, 2021\nek idatzitako Trey Hilburn III Apirilaren 18, 2021\nUrtetan zehar Djinn-ekin egindako film bikainak izan dira. Agian horietako ezagunenetako bat oso poltsa mistoa da Wishmaster filmak. Orain, IFC Midnight hemen da Djinn mota maltzurragoa berri bat aurkezteko. Honek, ez ditu zorro askoz ere gutxiago eta gauez mantentzen zaituen gauzaz guztiz egina dago.\nRen sinopsia Djinn honela doa:\nIstorioak Dylan Jacobs hamabi urteko mutiko bati jarraitzen dio, bere etxebizitza berriaren sorginkeria liburu misteriotsua deskubritzen duenean. Amaren galera atsekabetuta, eta aita izan ezik denengandik isolatuta sentituz, Dylanek bere bihotzaren nahia beteko duela agintzen duen errituala egiten du: ahotsa izatea. Baina laster deskubrituko du opari guztiek bidesaria dutela djinn maltzur bat bere arima biltzera iristen denean. Orain bere etxe berrian harrapatuta non ezkutatu ezin den, Dylanek gauerdira arte irauteko edo azken prezioa ordaintzeko modua aurkitu behar du.\nDjinn estreinaldiak zenbait zinema aretotan eta VOD maiatzaren 14tik aurrera.\nZer iruditu zaizu trailerra Djinn? Jakinarazi iruzkinen atalean.\nHallmark-ek Ghostbusters Mini-Puft Holiday apaingarriak kaleratuko ditu denboraldi honetan. Irakurri gehiago hemen.


Etorkizunera begirako ildo politiko eta alderdiaren antolaketaren oinarriak finkatuko ditu Eusko Alkartasunak asteburuko Biltzar Nagusian | EA - Eusko Alkartasuna\nHasiera » Gaurkotasuna » Etorkizunera begirako ildo politiko eta alderdiaren antolaketaren oinarriak finkatuko ditu Eusko Alkartasunak asteburuko Biltzar Nagusian\nEtorkizunera begirako ildo politiko eta alderdiaren antolaketaren oinarriak finkatuko ditu Eusko Alkartasunak asteburuko Biltzar Nagusian\nArgitaratua honek egina: Prentsa Bulegoa data Eka 19, 2009 honetan: Gaurkotasuna\nEtorkizunera begirako ildo politiko eta alderdiaren antolaketaren oinarriak finkatuko ditu Eusko Alkartasunak asteburuko Biltzar Nagusian. Militantziaren 456 ordezkariek aukeratuko dute zuzendaritza nazional berria\nEusko Alkartasuna celebra este fin de semana el Congreso en el que se elegirá la nueva dirección nacional y se sentarán las bases de las líneas programáticas de su acción política y de la organización del partido para el futuro.\nKoldo Amezketa, vicepresidente de Eusko Alkartasuna, presentó acompañado por Fernando Velasco, Joseba Gezuraga, Ikerne Badiola y Maiorga Ramirez, representantes de las ejecutivas regionales de Araba, Bizkaia, Gipuzkoa y Nafarroa el Congreso que se celebrará en el Palacio Europa de Gasteiz durante el fin de semana.\nAmezketa aseguró que el Congreso se caracterizará por un profundo debate entre los 456 compromisarios, que enriquecerán las ponencias presentadas y añadió que “a la vista de las enmiendas presentadas no se puede hablar de modificaciones sustanciales de la ponencia política presentada”.\nTras la elección de los órganos nacionales de dirección del partido, se abre un plazo, que, debido al verano, se alargará previsiblemente hasta septiembre, para elegir al resto de órganos de dirección, territoriales y locales en base a los nuevos estatutos.


Ikastola besta. | B.I.G.E. bloga\n← Frontoiko auzolana.\nBesta: Sokorrori omenaldia. →


1.382 kasu positibo gehiago zenbatu dituzte Hego Euskal Herrian - Aia orio - Karkara.eus\n1.382 kasu positibo gehiago zenbatu dituzte Hego Euskal Herrian\nAnartz Eizagirre 2020-10-17 14:23\nPositiboen kopuruak nabarmen egin du gora, batez ere Gipuzkoan, 430 kasu atzeman baitituzte bertan. Urola Kostan 50 kasu atzeman dituzte, baina Aian eta Orion ez da positiborik atzeman azker orduetan.\nUrola Kostan gora egin dute koronabirus kasuek, eta eskualdeko 50 pertsonak positibo eman zuten atzoko PCR probetan; hala ere, ez dute positiborik zenbatu ez Aian ez Orion. Azkoitian hauteman dituzte datu gehien, hamazazpi. Gainontzeko herrietan, berriz, hauexek izan dira datuak: Azpeitian hamabi, Zumaian hamar, Zestoan sei, Zarautzen lau eta Getarian bat. Gainontzeko herrietan, berriz, ez dute kasu berririk hauteman. Azpeitian asintomatikoak detekatzeko baheketa selektiboa egiten hasi ziren ostegunean, eta gaur, larunbata, amaituko dituzte proba horiek. Azkoitiaren atzetik, Azpeitia da intzidentzia tasa altuena duen Gipuzkoako herria: 1002,99 da 100.000 biztanleko hamalau eguneko tasa (1042,62 koa da Azkoitian). Hain zuzen ere, bi herri horiek dira Gipuzkoan 1.000ko tasa igarotzen duten herri bakarrak.\nCOVID-19 gaitzaren hedapenak ez du etenik Hego Euskal Herrian, eta atzoko datuek positiboen goranzko joera baieztatu dute. Izan ere, Osakidetzak eta Osasunbideak eman dituzten datuen arabera, Hego Euskal Herrian 1.382 kasu pisitibo hauteman zituzten atzo, herenegun baino 31 kasu gehiago. Igoerarik handiena Gipuzkoan izan da, 430 kasu berri izan baitira lurralde horretan —herenegun 370 zenbatu zituzten—; hala eta guztiz ere, Nafarroak ditu oraindik lau lurraldeetako daturik okerrenak, 541 kasu zenbatu baitituzte bertan. Bizkaian eta Araban, aldiz, kasu gutxiago izan dira, 321 eta 84, hurrenez hurren. Horrez gain, lurralde horietatik kanpo bizi diren beste zortzi pertsonak ere positibo eman dute.\nOrio, semaforoa horian\nBada, atzoko datuen arabera, Oriok semaforo horia du. Gainontzean, Urola Kostako 5.000 biztanletik gorako udalerriak honela daude: Azpeitia eta Azkoitia, gorriaren eremuan; Zumaia, laranjan; eta Zarautz, berriz, horian.\nAraban, Bizkaian eta Gipuzkoan hamar udalerri jarri dituzte gorriz: Azpeitia, Azkoitia, Astigarraga, Beasain, Elgoibar, Ordizia, Tolosa eta Zumarraga Gipuzkoan, eta Lekeitio eta Durango, berriz, Bizkaian.


BERSERK 25. MIURA, KENTARO. Libro en papel. 9788499476551 Librería Publics


Fokuak (FK) - En el balcón vacío, Jomí García Ascot, México, 1961 - | Tabakalera - Donostia / San Sebastián\nHasiera Kultur proiektua Fokuak (FK) Fokua: Zinemaren historiak. Santos Zunzunegui En el balcón vacío, Jomí García Ascot, México, 1961\n19:00 Grabatutako aurkezpena: Santos Zunzunegui\n20:00 En el balcón vacío, Jomí García Ascot, Mexiko, 1961\nOtra infancia es de muerte,\nde conocer el tiempo.\nRegresar es irse.\nM. L. E\nJomí García Ascot (Tunis, 1927 – Mexiko Hiria, 1986) eta María Luisa Elío (Iruña, 1926 – Mexiko Hiria, 2009) gehienentzat bi izen ezezagun dira, nahiz eta mendearen bigarren erdialdean gaztelaniaz idatzitako oinarrizko literaturaren barruan Gabriel García Márquezen Cien años de soledad (1967) liburuaren aurpegian azaltzen diren, eurei eskaintzen baitzaie. Izan ere, aipatutakoak idazlearen lagun minak eta neke-lagun ziren Mexikoko DFn joan den mendeko hirurogeiko hamarkadaren lehenengo erdian. Hala dio idazleak “La novela detrás de la novela” lanean, hau da, liburua idaztean izan zituen gorabeherak laburtzen dituen testuan:\n“Lagun onenak taldeetan txandakatzen ziren gu gauero bisitatzeko. Itxuraz, ausaz azaltzen ziren eta aldizkari nahiz liburuen aitzakiarekin merkatuko saskiak ekartzen zizkiguten, ustekabekoak ziruditenak. Carmen eta Álvaro Mutisek, ohikoenek, eleberriaren aribideko kapitulua kontatzera bultzatzen ninduten. Ni moldatu egiten nintzen premiazko bertsioak asmatzeko, superstiziosoa bainuen idazten ari nintzena kontatuz gero, iratxoak izutzen nituela. (…)María Luisa Elíok, bere bertigo igarleekin, eta Jomí García Ascotek, senarrak, bere txundidura poetikoak geldiarazia, nire bat-bateko kontakizunak Jainkozko Probidentziaren ikur enkriptatu gisa entzuten zituzten. Beraz, lehenengo bisitetatik, ez nuen zalantzarik izan liburua eskaini behar niela. Gainera, laster ohartu nintzen guztion erreakzioek eta berotasunak nire egiazko eleberriaren mendi-zintzurrak argitzen zituztela" (hitz etzanak nireak dira).\nIkusle eta irakurle murritz eta bikain horientzat (urtez urte gorantz egin du), Espainiako gerra zibilaren ostean errepublikako erbesteratuek sortutako artean interesa zutenentzat, ordea, García Ascot eta Elíoren izenek pertsona talde zabala (“Mexikoko erbesteko bigarren belaunaldi” gisa ezagutu zena) eta sorkuntza-aleen multzo anitza ekartzen zituzten gogora, erbestearen ideia eta jaioterriaren galera konponezina sorrarazten dituena. Eta talde horren bihotzean, besteak beste, hainbat olerki-sorta, saiakera eta memoria-libururekin batera, En el balcón vacío lana (Mexiko, 1962) azpimarra daiteke bere garrantziarengatik. Film tituludun txiki eta, aldi berean, handia da. Agian, “erbesteko zinema espainiarra” izena izan dezakeen obra zinematografiko bakarra da. Ikusiko dugun bezala, film hau obra kolektiboa, proiektu erkidea, interes partekatuetatik egituratutakoa eta porrot baten nahiz ilusio batzuk amaitzearen inguruan ardaztutakoa da. Hala eta guztiz ere, ez dago zalantzarik: lantzeko orduan, beste edonoren gainetik, bi izen gailendu behar dira: garai hartan Jomí García Ascotek eta María Luisa Elíok osatzen zuten senar-emazte gaztearenak.\nJomí (Miguel) García Ascot diplomazialari errepublikano baten semea zen eta Espainian senideen arteko borrokaren ondoren, 1939. urtean bere familiarekin Mexikora emigratu zuen. Erbesteratutako profesional eta intelektualen seme-alaba askoren antzera, UNAMeko Filosofia eta Letra Fakultatean gauzatu zituen bere ikasketak eta noizean behin irakasle gisa aritu zen. Dena den, bere jarduera nagusia eragin handiko Unibertsitateko Zineklub sortzeari lotu zitzaion. Oso gazte hasi zen olerkiarekin eta lehenengo olerkiak Presencia aldizkarian, berak sortutakoan, argitaratu zituen. Betiere oso aktibo azaldu zen kritika zinematografikoarekin zerikusia zuten komunikabideetan. Ildo horri eutsiz, García Ascotek zazpigarren arteari eta kulturari lotutako aldizkari askotan idatzi zuen, hala nola Cámara, Nuevo Cine eta Revista de la Universidad de México izenekoetan,. Berrogeita hamarreko hamarkadan zinemarekin zuen harremana Manuel Barbachano Ponceren Teleproducciones ekoizpen-enpresarekin egindako lankidetzatan oinarritu zen. Bertan lan-mota guztiak gauzatu zituen. 1959. urtean, Castrismoa agintera iritsi ondoren, sortu berria zen Arte eta Industria Zinematografikoen Kubako Institutuak (AIZKI) gonbidatu zuen, ezinbestez Historias de la Revolución izena behar zuen film kolektiboaren proiektuan parte hartzeko. Bi film labur aurkeztu zituen, gaur egun ikusten zailak liratekeenak.\n1960an berriz itzuli zen Mexikora eta bere egonezinei esker, inguruan intelektual eta zinemazaleen taldea bildu zuen. Asko eta asko, bera bezala, espainiar jatorrikoak ziren. Helburua zen Manifiesto del Nuevo Cine izenez ezagutzen dena idaztea, garai hartan Mexikoko zinemaren nahi estetikorik eza eta geldialdia salatzeko. Orduan, munduko zinematografian “zinema berrien” mugimenduak astintzen zuen eta bera garaikidea zen. Hor ageri ziren Frantziako Nouvelle Vague, Ingalaterrako Free Cinema, Brasilgo Cinema Novo edo Kubako Nuevo Cine cubano. Mugimendu horien harira, Manifiesto lanak Mexikoko zinemaren egoera tamalgarria aditzera emateaz gain, egilearen zinema ekoitzi behar zela aldarrikatzen zuen. Nolanahi ere, horretan nahitaezkoa zen berrikuntza estetiko, politiko eta morala agertokira ekarri behar zuten zinemagile sortzaileek jardutea, Mexikoko zinema esklerotikoa baitzen. Gainera, prestakuntza zinematografikorako institutua sortzeko eta zinemateka eratzeko eskatzen zuen, film laburrak egiteko laguntzak nahi zituen eta arte-jardunean adierazpen-askatasunaren oinarrizko zeregina azpimarratzen zuen. Azkenik, film-ekoizpenaren ohiko arauetatik at, zinemagile gazteen eskutik (Cassavetes, Godard), sorkuntza independenteen bitartez mundu guztian zehar azaltzen ari ziren arte-ahalmenak goresten zituen.\nIdeia horiek guztiak gorpuzteko 1961. urtean Nuevo Cine aldizkaria sortu zen eta lehenengo alean aipatutako Manifiesto izenekoa sartu zuen. 1962ko abuztuan zorren ondorioz desagertu arte zazpi ale argitaratu ziren, baina argi gelditu zen zinemagile gazte haien eragina, baita hartu nahi zuten norabidea ere. Batetik, Frantziako kritikaren eragin nabarmena, berrogeita hamarreko hamarkadan Cahiers du Cinéma erabakigarrian André Bazinen inguruan bildutako “gazte turkiarrek” egin zutena. Bestetik, Luis Buñuel aldarrikatzea, horretarako aproposegia ez zirudien industriaren esparruan bere borondate estetikoa ukitu gabe mantentzen jakin zuen zinemagilearen eredu gisa. Lehenengo alderdiari dagokionez, asmoak ulertzeko nahikoa da honako aipamen labur hau: “Aldizkari hau zinemaren maitaleok eta zinema ulertzen dugula uste dugunok idazten dugu”. Bigarrenari erreparatuz gero, nahikoa da 1961eko azaroan argitaratutako 4-5 zenbakia ikustea, Cannesko Zinemaldian Viridiana lanarekin arrakasta izan ondoren, oso-osorik Calandako zinemagileari eskainitakoa.\nNuevo Cineren abentura kritiko laburra garatu zen bitartean, García Ascotek bere hausnarketa teorikoari osagarri praktikoa erantsi zion, hau da, bere ideia zinematografikoek tokia aurkitzeko filma gauzatu zuen. María Luisa Elío bere emaztearen laguntzaz egin zuen. Bera bezala, erbesteratuen alaba zen eta Mexikora 1940an iritsi zen. Batxilergoa Akademia Hispano-Mexikarrean egiteaz gain, antzerkia ikasi zuen eta Poesía en voz alta talde esperimentalaren kide izan zen. Horretan, besteak beste, Octavio Paz olerkaria, Carlos Fuentes nobelagilea eta Leonora Carrington pintorea, nahasi ziren. Bere esperientzia pertsonaletik abiatuta, Elíok hasierako materiala eskuragai jarri zuen. Gero, berak, García Ascotek eta Emilio García Riera bere lagunak, jatorriz espainiarrak eta Nuevo Cine aldizkarian konplizeak, En el balcón vacío izango zenaren gidoia idatzi zuten. Izan ere, 1936an Iruñan gerra zibileko leherketaren oroimenek Elíoren lehenengo idatzi batzuk elikatu zituzten. Nolanahi ere, horiek bakarrik bere bizitzaren amaieran ezagutu ziren Cuadernos de apuntes (1995) izenburu adierazgarripean. Hemen hasi zen, alegia, film berezi honen gorabehera.\nHitza zorrozki hartuta, amateur ezizena merezi duten film gutxietako baten aurrean gaude. Ororen gainetik, film hau amodio-lana da. Senar-emazteak osatutako gune gogorrak egin zuen, iragan desagertuaren distantziaz baliatuta, partekatutako esperientzietan oinarrituta. “Bertigo igarleak” eta “harridura poetikoak” adosteko gai zen. Hori guztia lagun konplizeen taldearen laguntzarekin egin zen. Gehienek Espainian zuten beren jatorria, baina Juan García Ponce eta Salvador Elizondo mexikarren nahiz Álvaro Mutis kolonbiarraren elkarlan ordainezina ere izan zuten. Kreditu-izenburuetan azaldutako eskaintzari eutsiz, “erbestean hildako espainiarrak” omentzeko egin zen. Hala, bitarteko urriak eta senidetasuna batera doaz, dagoeneko Sierra de Teruel filmean (André Malraux, 1937-1939) gertatutakoaren antzera. Izan ere, horrekin modu ezin hobean osatzen da eta biek, agian, Espainiako gerra zibilaren gorabehera zinematografikoen inguruko funtsezko diptikoa eratzen dute.\nProiektuan partaideek artista bezala beren gustuak eta hautespen teknikoak nahiz sormenari buruzkoak konbina ditzakete. Bigarrenei ezinbestean eutsi behar diete gorabeherek bultzatuta: “olatu berria” tonua -nabarmenagoa filmaren bigarren zatian, nahiz eta guztian over ahotsa erabiltzea mugimenduari atxiki dakiokeen-; fikziozko materialak eta irudi “dokumentalak” konbinatzea (hala ageri da, film laburraren bi zatietan modu desberdinean izan arren); ekipo tekniko murritza; kamera sarritan eskuz eramatea (zalantzarik gabe, behar hutsarengatik, baina gertakaria behar bezala integratuta diseinu orokorrean); nolabaiteko “desdramatizazio narratiboa” (kasu honetan bigarren zatian eta hasierako zatiarekiko kontraste argiarekin); aktore ez-profesionalak hautatzea, tira. Noski, arrazoi teknikoak zirela eta, zuzeneko soinuari uko egin zitzaion. Nolanahi ere, hori “zinema berriei” atxikitako zinemagile askoren fabrikako marka zen. Dena den, filmaren ezaugarriak kontuan hartuta, ondoren sinkronizatzeak ez zuen ekoizpen-diseinua kaltetu, espainiarren alaba izan arren, Nuria Pereña gaztea, filmaren lehenengo zatian Gabriela, Mexikon jaioa baitzen eta oso azentu nabarmena baitzuen; beraz, sinesgarri izateko bikoiztu behar izan zuten. Bere pobrezia frantziskotarrean, En el balcón vacío filmak aforismo bressoniarra on bihurtzen du eta horren arabera, “gutxiena ahal duenak gehiena ahal dezake. Gehienarekin ahal duenak, ordea, halabeharrez ezin du zertan gutxienarekin”.\nIturriek azaldutakoarekin bat, filmaren aurrekontua 3.000 eta 6.000 dolar bitartekoa izan zen. 1961 eta 1962 urteen artean berrogei igande erabili ziren filmatzeko (proiektuko kideek egin horiek baitzituzten libre), dekoratu naturaletara jo zen (hogeita hamarreko hamarkadako Espainia hobekien oroitarazten zuten Mexiko DFko guneak, hala nola Madril Ikastetxea edo Espainiako Sendategia), normalean argi naturalaz baliatzen ziren eta 16 mm-ko kamera erabili zuten. Sokazko Pathé Weborekin 35 segundoko planoak egin zitezkeen eta bereziki abenturarako erosi zuten bi helburu zituztelako: batetik, 18-75 Pan Cinorra eta, bestetik, 10 mm-ko angelua. García Ascoten esperientzia errealizazioan urria zen, baina gauza bera gertatzen zitzaion José Mª Torre operadore eta koproduktoreari. Bestalde, María Luisa Elíok zineman eta antzerkian agerraldi txikiak eginak zituen, baina horiek ez zuten hautatu zereginaren protagonista izan zedin. Hala eta guztiz ere, zalantzarik gabe, bere esperientziatik zuzenean sortzen zen proiektuan inplikazio sentimentalak bere aukera saihestezin bihurtu zuen. Aipatutakoetatik kanpo, ekoizpenean parte hartu zuten izen nagusien artean adierazi behar dira José de la Colina kritikoa (falangistaren papera), Tomás Segovia olerkaria (Nazioarteko Brigadek espetxeratutakoa eta Gabriela haurrak bisitatzen duena), Álvaro Mutis idazle kolonbiarra eta Vicente Rojo pintorea. Rojo filmaren defendatzaile sutsu bilakatu zen eta pintoreak koadro batzuk saldu ostean lortutako diruarekin filma babesteaz gain, kreditu-izenburuetarako horma zartatu eta zimurtsuak diseinatu zituen, filmaren funtsezko gai bat laburbiltzen dutenak: askok ahaztu nahiko luketen iraganaren zimurtasuna aipatzeko beharra. Ildo horri jarraikiz, En el balcón vacío filmak zuzenean gertakari deserosoa aipatzen du: zauria josi ondoren, orbainak ezabagaitz dirau.\nEta zein izan da emaitza? Lan paregabea. Mexiko DFko Institutu Frantseseko Molière aretoan estreinatu zen, 1962ko maiatzaren amaieran edo ekainaren hasieran, batik bat erbesteratu espainiarrez osatutako publikoaren aurrean. Urte bereko uztailean Locarnoko Zinemaldian FIPRESCI saria jaso zuen, eta handik gutxira Sestri Levanteko Rassegna Latinoamerikarraren Urrezko Janoa. Film horren gaia da iragan eskuraezin baten errepikapen hutsalean agortzen ez den memoria, orainaldian proiektatzen dena eta, ahoz aho (irudi eta soinu biziekin), etorkizunarekiko duen garrantzia aldarrikatzen duena.\nIraupen berekoak ez diren bi zatik osatzen dute filma. Nahiz eta aditu batzuek kritikatu egin duten bi zatien arteko desoreka estilistikoa, egia esanda, oso bestela, jauzi kontzeptual horiek gabe filma ez litzateke izango berez dena. Ikus dezagun hurbilagotik. Lehenengo zatia 1936ko uztailean Iruñan izandako gertakariei buruzkoa da: Gabriela neskatila protagonistaren aitaren atxiloketa, familiak Frantziara ihes egitea menditik, Espainia leialera itzultzea eta berriz Frantzian ipiniko dituen behin betiko erbestea, non denbora batez amaren hizkuntzaren deserrotzea ezagutuko duten, bereziki Gabrielak. Zati horri amaiera ematen dion sekuentzian, Gabriela, bere amarekin eta ahizparekin Mexikorako behin betiko bidaiaren zain dagoen bitartean, izenik gabeko espazio batean lo egiten saiatzen da, baina iluntasuna areagotzen da, ikusten ez dugun irrati-aparatu batetik irteten den frantses ilunak neskarengan sortzen duen larritasunaren ondorioz. Eszena hori, fikziozko izaera izan arren, intentsitatean lehiatzen da, hainbestetan ikusitako dokumentu-zati horietako askorekin, zeinak bakardadearen eta haurren deserrotzearen tragedia indibidualean laburbiltzen baitute askatasunak ez ezik, bizi-espazioa bera ere erauzita ikusiko dituen herri oso baten irudikapena. Horregatik, hurbileko etxe batetik datorren La verbena de La Palomako soleá ospetsua ("En Triana me crié…") entzuten hasten denean, Gabrielaren begietatik malkoak isurtzen hasten direnean (García Ascotek lehen hiru planotan filmatu zuen, eta zinema hispaniarraren historia osoan horiek baino ezin dira konparatu El espíritu de la colmenako pantaila aurrean liluratuta dagoen Anaren irudiekin), eta berriro ere umearen ahots heldua entzuten dugunean ("nostalgia ezagutu nuen eta orain erbestea ezagutu dut”), filmak ezin izango du haratago joan ordura arte egindako bide zinematografikoan.\nHori dela eta, hogei urteko etenaldia adierazten duen kontakizunean agertzen den bigarren zatia, askoz laburragoa, ez da soilik ordubeteko zorigaiztoko iraupena gainditzeko jarritako gehigarri bat (film labur baliaezin bat film luze ustiagarri bihurtzen duena), baizik eta filmatzearen garaikidetasun zorrotza onartzeko modu bat da, filmaren materialtasun berri batean sartzeko modu bat, alegia.\nGarcía Ascoten testurik interesgarrienetako baten pasarte labur bat, filmaren alderdi jakin batzuk argitzen dituena, mahaigaineratzeko unea da. Nuevo Cine aldizkarian argitaratu zen En el balcón vacío filmaren azken faseekin hertsiki bat eginez. Ikusle garaikideen aurrean azaleratzen hasi den "zinema berri" honen alderdirik berrienak azpimarratuz, García Ascotek honako hau argudiatzen du: "Gaiaren bilakaeraren zati batek formaren bilakaera dakar. (…) Baina, batez ere, formaren bilakaera orok gaiaren bilakaera dakar. (…) Halatan sortzen da, hein handi batean, gai berria. Formak irudikatutakoa gehiago irudikatzeko aukera ematen badu, errealizadore berriak oraindik adierazi gabe dagoena adierazteko erabili nahiko du”.\nBa, hain zuzen ere, horixe adierazten du eszenan Gabriel heldua María Luisa Elíoren gorputzean haragiztatua agertzeak, hogei urteko etenaldi latzaren ostean. Filmaren modernitatearen berrespena. Lehenik, ikusarazten digu Gabrielari denborak apurka-apurka kendu ziezaiokeen hura modu basatian kendu ziotela gerrak eta erbesteak. Eta hemen bidezkoa da gogoraraztea José de la Colinak filmaren berritasuna (“zine berriaren” dimentsioa) azpimarratzea xede zuten bere testuetako batean oso modu zorrotzean adierazten zuela ez dela gerrari eta erbesteari buruzko film bat, zentzu konbentzionalenean. Bere "forma nostalgiak sortzen duen neurrian, zeina luzatu egiten baita nire nostalgian, eta nik filmaren egileek bizi izan duten zirkunstantzia hori (emigrazio errepublikar espainiarra) konpartitu izan ez banu ere, hark nire nostalgia-gaitasunari hitz egingo lioke".\nRosselliniren Stromboli filman gertatzen den bezala, ikusten ari garen berritasunaren zatirik handienak eragina du Gabrielaren eta María Luisaren arteko irudi zinematografikoek sortzen duten nahasketan: pertsonaia eta aktorea gainjarri egiten dira. Zer da fikzioa eta zer bizitza erreala? Gabriela ala María Luisa, nor ikusten ari naiz? Komeni da ez nahastea: hori ez da gertatzen filmak aktorearen oroitzapenak gutxi gorabehera leialki azaleratzeagatik. Zehazki, horrek zerikusia du irudi zinematografikoaren bere berezko indarrarekin, zeinak beharrezko egiten duen arestian aipatutako haragitzea. Zinema modernoa bat-batean sartzen da eszena horietan, filmaren bigarren zatiak, oro har Espainiako gerra zibilaren gaiaren indarrak ezkutatuta, errealitatea hainbat kanonen bidez (lehenengo zatiko kanon tradizionalenekin hitz egiten dutenak) aztertzeko modua erakusten duen neurrian, “berria” den horretan. Irudiak garai hartako mundu hispaniarreko ausartenak dira, inolako zalantzarik gabe, eta horietan kontatzeko formula zurrunduak gainditzeko beharra erakusten da. Gerraren eta erbestearen abenturari (eta argiago esateko, berregiteko asmoari) iragan berreskuraezina delako eta bakardadea atzean utzi ezin den patua delako kontzientzia jarraitzen zaio. Zinea orainaldiaren artea baino ez da eta iragana orainaldian baino ezin da filmatu.\nEn el balcón vacío filman, obra berean egiten du zinema moderno onenak hainbat urte eta filmetan egin ez zuen bidea, eta hori guztia ordubete eskasean eta dirudienez bere burua tolesten duen tolestura bortitz baten bidez. Bai, film paregabea da, denboren zeinu, ausartu egiten baita obra berean ondoan jartzen zinema pentsatzeko bi modu, elkarren artean hitz egiten dutenak. Errodajean, gidoian egindako aldaketak ohartarazten du nola lotzen diren bi zatiak: Gabriela eta beste ume batzuek euren bizitza berrira eraman dezaketen gauza bakarra hautatu behar dutenean, jatorrizko testuan matxinatuen bonbardaketako metraila zati bat hartzen zuen. Amaitutako obraren bigarren zatian, berriz, “Y yo me llevé un tapón” esaldiak zigortu egingo du lehenengoan ikusi duguna, eta esaldi horretan iragarri egiten da, prosopopeia epiko orotatik libre dagoen kristalezko tapoi horren hutsalkerian, Gabriela/María Luisaren bakardade barkaezina, betiko bakarrik, erabat bakarrik, bere beldurren, maite dituen haien absentziaren, errukigabe aurrera egiten duen denboraren aurrean.\nHorrexegatik ez da hutsala obra fikziozko bidaia batekin amaitzea, errealitatean denbora luzearen ondoren iritsiko den bidaiarekin amaitzea. Trebetasun pertsonala hasi eta hogei urtera, Iruñarako bidaian Gabrielak deskubrituko du erloju bat ez dela zigorrik gabe desmuntatzen (lehenengo zatiko eszena giltzarrietako bat). Sekuentzia gutxi dira Gabriela/Maria Luisa, bere haurtzaro desagertuarekin hiru aldiz gurutzatu ondoren, Iruñako etxe hutsean sartu eta noraezean dabilen plano horiek bezain samingarriak. Sekuentzia horiek erakusten dute memoria kontsolamendua baino ez dela, errealitateari aurre ez egiteko, eta haren justifikazio bakarra irudimenaren eta gertaeraren arteko desadostasuna jasanarazteko gaitasuna da. Premisa horiek onartzen baditugu, filmaren amaierako eszenek muturrera eramaten dute faktura tradizionalagoko obra batek lortu ezin zuena, eta ondorio egokiak ateratzen dituzte, "zinema berriak" zinemagileen eta ikusleen aurrean jartzen zuenari buruz. Alegia: ezer ez zela izango lehen bezalakoa eta ezingo zela lehen bezala ikusi.\nFilmak bere bi zatien artikulazioaren bidez kudeatzen duenak ez du zerikusia soilik (baina baita ere) kolektiboak indibidualtasuna modu ezabaezinean moldatzen duen moduarekin, hau da, subjektuan bere etorkizunaren gako suntsiezinak uztearekin. Horrez gainera, modu apelaezinean ikusarazten du artearen esperientziak baino ez duela ahalbidetzen exorzismo sinboliko jakin batzuk hain modu bizian gauzatzea, absentziari objektu itxura emateko gai direnak, absentzia inoiz ezin beteko den hutsune baten benetako presentzia gisa eratzen baita.\nEN EL BALCÓN VACÍO FILMARI BURUZKO OINARRIZKO BIBLIOGRAFIA, JOMÍ GARCÍA ASCOT ETA MARÍA LUISA ELÍO\nA) En el balcón vacío:\n- AA.VV., “Dossier En el balcón vacío”, Filmategiaren Agiritegiak, 33. zk., 1999, 125-167 or.\n- Alonso García, Ch., “En el balcón vacío: la película del exilio”, Cuadernos republicanos, 28. zk., 1996, 63-72 or.\n- Brémard, B. / Sicot, B, (eds.), Imagesd'exil: En el balcón vacío, film de Jomí García Ascot (Mexico, 1962). Regards, 10. zk., Paris: Université de Paris X-Nanterre, 2006.\n- Castro de Paz, J. L., “En el balcón vacío (Jomí García Ascot, 1962), el film exiliado o la ventana del fantasma”, Cine y exilio. Forma(s) de la ausencia (edizio ilustratua, zuzendua y zabaldua), Santander, Shangrila, 2017, 16-69 or.\n- Colina, J. de la, “Estrenos. En el balcón vacío, de Jomí García Ascot”. Nuevo Cine, 7. zk., 1962,. 20-22 or.\n--- “En busca de una niñez perdida (Sobre En el balcón vacío)”. Cine Cubano, 14-15. zk., 1963, 85-88 or.\n- García Ponce, J., “El Cine. En el balcón vacío II. La película”, Revista de la Universidad de México, 1962ko ekaina, 28-29 or.\n- García Riera, E., “El Cine. En el balcón vacío I. La filmación”, Revista de la Universidad de México, 1962ko ekaina, 27-28 or. (errepikatua Historia documental del cine mexicano. 11. liburukia, 1994, 124-126 or.\n- Lluch-Prats, J. (e), En el balcón vacío. La segunda generación del exilio republicano en México (PDF), Madril. AEMIC, 2012.\nB) Jomí García Ascot:\nUn otoño en el aire, Mexiko DF, Era, 1964.\nEstar aquí, Mexiko DF, UNAM, 1966.\nHaber estado allí, Monterrey, ITESM, 1970.\nSeis poemas al margen, Monterrey, Sierra Madre, 1972.\nUn modo de decir, Mexiko DF, UNAM, 1975.\nPoemas de amor perdido y encontrado, Monterrey, Sierra Madre, 1978.\nAntología personal, Mexiko DF, Martín Casillas Editores, 1983 (berrargitalpena:\nMexiko DF, CONACULTA, 1992).\nDel tiempo y unas gentes, Mexiko DF, Ed. del Equilibrista, 1986.\nCon la música por dentro, Mexiko DF, Martín Casillas, 1982.\nB3) Eleberriak :\nLa muerte empieza en Polanco, Mexiko DF, Diana, 1987.\nB4) Kritika zinematografikoko testuak:\n“El cine y la literatura”, Cine Cubano, 1. urtea, 1. zk., 1960, 16-17 or.\n“André Bazin y el nuevo cine”, Nuevo Cine, 1. zk., 1961, 12-13 or.\n“Actuación y ambigüedad”, Nuevo Cine, 2. zk., 1961, 13-15 or.\n“Un profundo desarreglo…”, Nuevo Cine, 6. zk., 1962, 4-8 or.\nB5) García Ascoti buruzko testuak:\nSicot B., ”Jomí García Ascot : poesía del exilio y de la memoria”, Exils et migrations ibériques au XXesiècle (60 ans d'exil républicain : despoètesespagnolsentremémoire et oubli. Anthologie), 8. zk., 2000, 275-291 or.\nRivera, S., Últimavoz del exilio: el grupo poético hispano-mexicano: antología.\nMadril, Hiperión, 1990.\nC) María Luisa Elío:\nC1) Ipuinak eta memoriak:\nTiempo de llorar, Mexiko DF, Ediciones del equilibrista, 1988 (Madrilen berrargitaratua, Turner, 2002).\nCuaderno de apuntes, Mexiko DF, Ediciones del equilibrista, 1995.\nC2) María Luisa Elíori buruzko testuak:\nMateo Bambarte, E. eta González de Garay, M.ª T., María Luisa Elío Bernal: La vida como nostalgia y exilio, Logroño, Universidad de la Rioja, 2009.\nGarcía Márquez, G., “La novela detrás de la novela”, El País, 2001eko uztailaren 15a.\nGarcía Ascotek betiere poetatzat jo zuen bere burua. Izan ere, bere heriotza goiztiarrera arte hainbat olerki-sorta argitaratu zituen, betiere galdutako aberriaren malenkonian oinarrituta: Un otoño en el aire (1964), Estar aquí (1966), Siete poemas al margen (1972), Un modo de decir (1975), Poemas de amor perdido y encontrado (1978), Antología personal (1983; 1992an berriz editatuta), Del tiempo y unas gentes (1986).\n En el balcón vacío filmean gidoiaren (gidoien) gaiari buruz, Eduardo Mateo Gambarteren testua kontsulta daiteke. AEMIC erakundeak 2012. urtean argitaratutako liburukian dago (ikusi Bibliografia). Jatorrizko gidoia Nuevo Cine aldizkariaren 8. alean argitaratu behar zen, baina ez zen inoiz editatu.\nRobert Bresson, Notas sobre el cinematógrafo, Mexiko, Ediciones Era, 1979, 37. or.\nLos Leonesko basamortuan filmaketa hasteari buruz María Luisa Elíok aipatzen duen anekdota batek (bertan Nafarroako mendietan, Elizondotik hurbil, gertatutako eszenak filmatu ziren), ezin hobeki adierazten du honako baieztapen hau: “García Ascotek “Ekintza!” esan zuen unean, guztiak isildu ziren. Euren aurrean berriz ere Espainiako gerra azaldu zen; aktoreek 1936. urteko jantziak zituzten, 1936ko kapelekin, euskal txapelekin. García Ascotek “Moztu!” garrasi egin zuenean, isiltasuna erabatekoa izan zen eta guztiek malkoak zituzten begietan” (Charo Alonso: “Una mirada hacia lo perdido: En el balcón vacío”, Filmategiaren agiritegiak, 33. zk., 1999, 141-149 or.)\nUrte batzuk geroago, María Luis Elíok komentatu zuen nazioarteko kritikaren epaimahaiaren lehen asmoa filmaren gidoia saritzea izan zela, baina kideetako batzuek behin eta berriro eskatzeak eragin zuela saria obra osoari ematea; halatan, haren dimentsio kolektiboa nabarmendu zen.\nZati bakoitzak García Ascoten bi poema-libururen izenak izan zitzaketen incipitgisa: lehenak Haberestadoallí eta bigarrenak Estaraquí.\nJ. García Ascot: “Un profundodesarreglo…”, Nuevo Cine aldizkaria, 6. zk., 1962ko martxoa.\nColina, J. de la, “Estrenos. En el balcón vacío, de Jomí García Ascot”. Nuevo Cine, 7. zk., 1962,.20-22 or.\nIruña Mexiko DF da, Iruña izateari utzi gabe, filmeko dekoratuak Espainiako leku ezberdinak diren bezalaxe, une bakar batez ere Mexiko izateari utzi gabe. Ikuspuntu horretatik, filmak ezinbestez behin betiko galdu den munduarekiko berezko distantzia gaindiezina adierazten du. Proiektuan nahasitako erbesteratuek zinema maitatzeaz gain, ulertu izanaren behin betiko lekukoa.\nAsteazkena, 2020ko uztailak 29 - 19:00\n2018-10-07 - 18:00 - Zinea\n2018-10-28 - 18:00 - Zinea\n2018-11-16 - 19:00 Aurkezpena | 20:00 Proiekzioa - Zinea\n2018-12-01 - 19:00 aurkezpena | 20:00 proiekzioa - Zinea\n2018-12-07 - 19:00 - Zinea\n2018-12-16 - 18:00 Aurkezpena | 19:00 Proiekzioa - Zinea\n2019-01-25 - 19:00 - Zinea\n2019-03-15 - 19:00 - Zinea